Avtomototransport vositalari va shahar elektr transporti vositalari haydovchilarini tayyorlash hamda qayta tayyorlash boʻyicha nodavlat taʼlim xizmatlarini koʻrsatish faoliyatini litsenziyalash tartibini yanada takomillashtirish chora-tadbirlari toʻgʻrisida
(resolution, 2026-05-06)

Vazirlar Mahkamasining “Milliy haydovchilik guvohnomasining hamda avtomototransport vositasi roʻyxatdan oʻtkazilganligi toʻgʻrisidagi guvohnomaning yangi namunalarini joriy etish chora-tadbirlari toʻgʻrisida” 2017-yil 2-martdagi 116-son hamda “Avtomototransport vositalari haydovchilarini tayyorlash, qayta tayyorlash va ularning malakasini oshirish tizimini takomillashtirish chora-tadbirlari toʻgʻrisida” 2018-yil 23-fevraldagi 139-son qarorlariga muvofiq Vazirlar Mahkamasi qaror qiladi: 1. Quyidagilar: Avtomototransport vositalari va shahar elektr transporti vositalari haydovchilarini tayyorlash hamda qayta tayyorlash boʻyicha nodavlat taʼlim xizmatlari koʻrsatish faoliyatini litsenziyalash tartibi toʻgʻrisidagi nizom 1-ilovaga muvofiq; Davlat taʼlim muassasalari hamda avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish boʻyicha nodavlat taʼlim xizmatlari koʻrsatish faoliyatini amalga oshiruvchi boshqa yuridik shaxslarning oʻquv guruhlarini roʻyxatga olish, shuningdek, imtihonlarni oʻtkazish va milliy haydovchilik guvohnomasini berish tartibi toʻgʻrisidagi nizom 2-ilovaga muvofiq; Avtomototransport vositalarini boshqarish huquqini beruvchi milliy haydovchilik guvohnomasini olish uchun nazariy va amaliy imtihonlarni tadbirkorlik subyektlari — yuridik shaxslar tomonidan oʻtkazish tartibi toʻgʻrisidagi nizom 21-ilovaga muvofiq; Avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish tartibi toʻgʻrisidagi nizom 3-ilovaga muvofiq; 2. Oʻzbekiston Respublikasi Hukumatining 6-ilovaga muvofiq ayrim qarorlariga oʻzgartirishlar va qoʻshimcha kiritilsin. 3. 2018-yil 1-avgustdan boshlab Oʻzbekiston Respublikasi Hukumatining 7-ilovaga muvofiq ayrim qarorlari oʻz kuchini yoʻqotgan deb hisoblansin. 4. Oʻzbekiston Respublikasi Ichki ishlar vazirligi Adliya vazirligi va Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi bilan birgalikda bir oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 5. Vazirliklar va idoralar oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsinlar. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov, Oʻzbekiston Respublikasi Bosh vazirining oʻrinbosari A.A. Abduxakimov, Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi boshligʻi U.N. Tashkenbayev va ichki ishlar vaziri P.R. Bobojonov zimmasiga yuklansin. 1. Mazkur Nizom avtomototransport vositalari va shahar elektr transporti vositalari haydovchilarini tayyorlash hamda qayta tayyorlash boʻyicha nodavlat taʼlim xizmatlari koʻrsatish faoliyatini litsenziyalash tartibini belgilaydi. 2. Avtomototransport vositalari va shahar elektr transporti vositalari haydovchilarini tayyorlash hamda qayta tayyorlash boʻyicha nodavlat taʼlim xizmatlari koʻrsatish faoliyatini tashkil etish uchun yuridik shaxslarga litsenziya berish, litsenziya amal qilishini toʻxtatib turish yoki toʻxtatish, shuningdek, uni bekor qilish va qayta rasmiylashtirish Oʻzbekiston Respublikasi Ichki ishlar vazirligi (keyingi oʻrinlarda — Ichki ishlar vazirligi) tomonidan amalga oshiriladi. 3. Avtomototransport vositalari va shahar elektr transporti vositalari haydovchilarini tayyorlash va qayta tayyorlash hamda avtomototransport vositalarini boshqarish huquqini beruvchi haydovchilik guvohnomasini olish uchun imtihonlarni oʻtkazish boʻyicha nodavlat taʼlim xizmatlari koʻrsatish faoliyatini amalga oshirish huquqini beruvchi litsenziya cheklanmagan muddatga beriladi. 7. Litsenziya olish uchun litsenziya daʼvogari quyidagi hujjatlarni davlat xizmatlari markazlariga taqdim etadi yoki elektron shaklda Yagona interaktiv davlat xizmatlari portali yoxud “Litsenziya” axborot tizimi orqali yuboradi: mazkur Nizomga 1-ilovada keltirilgan Avtomototransport vositalari va shahar elektr transporti vositalari haydovchilarini tayyorlash hamda qayta tayyorlash boʻyicha nodavlat taʼlim xizmatlarini koʻrsatish faoliyatini litsenziyalash pasportining 4-pozitsiyasida koʻrsatilgan hujjatlar; ushbu Nizomga 2-ilovada keltirilgan Avtomototransport vositalarini boshqarish huquqini beruvchi milliy haydovchilik guvohnomasini olish uchun nazariy va amaliy imtihonlarni oʻtkazishda foydalaniladigan obyektlarning jihozlanishiga qoʻyiladigan talablarning bajarilganligini tasdiqlovchi maʼlumotlar; litsenziya daʼvogari tomonidan arizani koʻrib chiqqanlik uchun yigʻim toʻlanganligini tasdiqlovchi hujjat. Litsenziya berish toʻgʻrisidagi arizada litsenziya daʼvogarining elektron manzili koʻrsatilgani uning arizasi boʻyicha qabul qilingan qaror haqidagi elektron shaklda xabarnoma olishga boʻlgan roziligi hisoblanadi. Litsenziya olishga daʼvogar yuridik shaxs mazkur Nizomga 1-ilovaga muvofiq Avtomototransport vositalari va shahar elektr transporti vositalari haydovchilarini tayyorlash hamda qayta tayyorlash boʻyicha nodavlat taʼlim xizmatlarini koʻrsatish faoliyatini litsenziyalash pasportida belgilangan litsenziya talablari va shartlariga rioya qilishi lozim. 8. Ishonchsiz yoki notoʻgʻri maʼlumotlar taqdim etilganligi uchun litsenziya daʼvogari qonun hujjatlariga muvofiq javob beradi. 9. Litsenziya daʼvogarining arizasini koʻrib chiqish uchun bazaviy hisoblash miqdorining ikki baravari miqdorida yigʻim undiriladi. Litsenziya olish uchun Yagona interaktiv davlat xizmatlari portali orqali murojaat etilganda, ushbu bandning birinchi xatboshisida koʻrsatilgan yigʻim summasining 90 foizi undiriladi. Yigʻim summasi quyidagi tartibda taqsimlanadi: a) davlat xizmatlari markazlariga oʻzi kelib murojaat etganda: 18 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 0,5 foizi — Oʻzbekiston Respublikasi Raqamli texnologiyalar vazirligi huzuridagi “Elektron hukumat loyihalarini boshqarish markazi” davlat muassasasining Iqtisodiyot va moliya vazirligi Gʻaznachilik xizmati qoʻmitasidagi maxsus hisobvaragʻiga (yagona billing tizimi orqali tasdiqlanganligi uchun); qolgan mablagʻlar toʻliq miqdorda litsenziyalovchi organ hisobvaragʻiga oʻtkaziladi; b) YIDXP yoki “Litsenziya” axborot tizimi orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 11,75 foizi — Oʻzbekiston Respublikasi Raqamli texnologiyalar vazirligi huzuridagi “Elektron hukumat loyihalarini boshqarish markazi” davlat muassasasining Iqtisodiyot va moliya vazirligi Gʻaznachilik xizmati qoʻmitasidagi maxsus hisobvaragʻiga (shu jumladan, 0,5 foizi — yagona billing tizimi orqali tasdiqlanganligi uchun); qolgan mablagʻlar toʻliq miqdorda litsenziyalovchi organ hisobvaragʻiga oʻtkaziladi. Litsenziya daʼvogari berilgan arizadan voz kechgan taqdirda, toʻlangan yigʻim summasi qaytarilmaydi. 10. Avtomototransport vositalari va shahar elektr transporti vositalari haydovchilarini tayyorlash va qayta tayyorlash boʻyicha nodavlat taʼlim xizmatlari koʻrsatish faoliyati ushbu Nizomga 3-ilovadagi sxemaga muvofiq litsenziyalanadi. Ariza davlat xizmatlari markazlari orqali topshirilganda, masʼul xodim litsenziya berish uchun ariza va boshqa zarur hujjatlarni roʻyxat asosida qabul qiladi. Davlat xizmatlari markazlarining masʼul xodimi litsenziya daʼvogarining arizasini zarur hujjatlar bilan birga Ichki ishlar vazirligiga ariza qabul qilingan kuni yuboradi. Ariza Yagona interaktiv davlat xizmatlari portali yoki “Litsenziya” axborot tizimi orqali yuborilganda, litsenziya daʼvogarining arizasi qabul qilinganligi haqidagi elektron xabar Ichki ishlar vazirligining masʼul xodimi tomonidan litsenziya daʼvogarining elektron manziliga yuboriladi. Ichki ishlar vazirligi ariza qabul qilgandan soʻng 15 ish kuni ichida hujjatlarning litsenziya talablari va shartlariga muvofiqligini oʻrganadi. Ichki ishlar vazirligi Oʻzbekiston Respublikasi Oliy taʼlim, fan va innovatsiyalar vazirligi, Transport vazirligi hamda Raqamli texnologiyalar vazirligi yoki ularning hududiy boʻlinmalaridan malakali mutaxassislarni jalb etgan holda, litsenziya daʼvogarining davlat taʼlim talablarida nazarda tutilgan moddiy-texnik va oʻquv-metodik bazaga ega ekanligi toʻgʻrisidagi ekspertiza xulosalarini tayyorlash jarayonini tashkil etadi. Tayyorlangan ekspertiza xulosalari oʻrganish jarayonida ishtirok etgan davlat organlarining masʼul mutaxassislari tomonidan imzolanadi. Ijobiy qaror qabul qilingan taqdirda, elektron litsenziya rasmiylashtiriladi, elektron raqamli imzo bilan tasdiqlanadi hamda davlat boji toʻlangandan keyin davlat xizmatlari markazlari yoki Yagona interaktiv davlat xizmatlari portali yoxud “Litsenziya” axborot tizimi orqali litsenziya daʼvogariga yuboriladi. Litsenziya berishni rad etish toʻgʻrisida qaror qabul qilingan taqdirda, 1 ish kuni mobaynida litsenziya daʼvogariga rad etish sabablari va litsenziya daʼvogari ularni bartaraf etgan holda qayta koʻrib chiqish uchun ariza berishi mumkin boʻlgan muddat koʻrsatilgan bildirishnoma davlat xizmatlari markazlari yoki Yagona interaktiv davlat xizmatlari yoxud “Litsenziya” axborot tizimi portali orqali yuboriladi. Litsenziya berish yoki litsenziya berishni rad etish toʻgʻrisidagi qaror litsenziya daʼvogarining arizasi olingan kundan boshlab 15 ish kunidan ortiq boʻlmagan muddatda qabul qilinadi. 11. Litsenziyalar qonunchilikda belgilangan tartibda rasmiylashtiriladi. Berilgan, toʻxtatib turilgan, yangilangan, qayta rasmiylashtirilgan va bekor qilingan litsenziyalar “Litsenziya” axborot tizimlari kompleksi reyestriga kiritiladi. 12. Litsenziya berish “Litsenziyalash, ruxsat berish va xabardor qilish tartib-taomillari toʻgʻrisida”gi Oʻzbekiston Respublikasi Qonunida nazarda tutilgan sabablar boʻyicha rad etilishi mumkin. Litsenziya daʼvogari litsenziya berishning rad etilishi toʻgʻrisidagi qaror, shuningdek, Ichki ishlar vazirligi xodimlarining xatti-harakatlari (harakatsizligi) yuzasidan qonunchilik hujjatlarida belgilangan tartibda shikoyat qilish huquqiga ega. 13. Litsenziya berishning rad etilishiga asos boʻlgan sabablar litsenziya daʼvogari tomonidan bartaraf etilgan taqdirda, hujjatlarni takroran koʻrib chiqish litsenziya daʼvogarining arizasi olingan kundan boshlab 10 ish kunidan ortiq boʻlmagan muddatda koʻrib chiqiladi. Litsenziya daʼvogarining arizasini qayta koʻrib chiqishda litsenziya berishni rad etish toʻgʻrisida avvalgi bildirishnomada koʻrsatilmagan yangi asoslar boʻyicha litsenziya berishni rad etishga yoʻl qoʻyilmaydi. Litsenziya daʼvogarlarining arizalarini takroran koʻrib chiqish uchun yigʻim undirilmaydi. Litsenziya berish rad etilgani toʻgʻrisidagi bildirishnomada koʻrsatilgan muddat oʻtgandan keyin berilgan ariza yangidan berilgan ariza hisoblanadi. 14. Litsenziat qayta tashkil etilgan, uning nomi yoki joylashgan joyi (pochta manzili), tashkiliy-huquqiy shakli oʻzgargan taqdirda, litsenziat yoki uning huquqiy vorisi qayta roʻyxatdan oʻtganidan keyin bir oy muddatda litsenziyalovchi organga, koʻrsatib oʻtilgan maʼlumotlarni tasdiqlovchi tegishli hujjatlarni ilova qilgan holda, litsenziyani qayta rasmiylashtirish toʻgʻrisida Davlat xizmatlari markazlariga yoki Yagona interaktiv davlat xizmatlari portali orqali elektron shaklda litsenziyani qayta rasmiylashtirish toʻgʻrisida ariza berishi shart. 15. Litsenziat taʼlim faoliyatini olib borish manzili oʻzgarsa, qoʻshimcha manzilda faoliyat olib borsa, qoʻshimcha taʼlim yoʻnalishlari boʻyicha faoliyat olib bormoqchi boʻlsa, qayta roʻyxatdan oʻtganidan keyin bir oy muddatda litsenziyalovchi organga, koʻrsatib oʻtilgan maʼlumotlarni tasdiqlovchi tegishli hujjatlarni ilova qilgan holda, litsenziyani qayta rasmiylashtirish toʻgʻrisida Davlat xizmatlari markazlariga yoki Yagona interaktiv davlat xizmatlari portali orqali ariza berishi shart. 16. Litsenziat litsenziya qayta rasmiylashtirilgunga qadar unda koʻrsatilgan faoliyatni avval berilgan litsenziya asosida amalga oshiradi. 17. Litsenziya Ichki ishlar vazirligi tomonidan tegishli hujjatlar ilova qilingan holda, litsenziyani qayta rasmiylashtirish toʻgʻrisidagi ariza olingan kundan boshlab 5 ish kunidan ortiq boʻlmagan muddatda qayta rasmiylashtiriladi. 18. Litsenziyani qayta rasmiylashtirishda litsenziya berish toʻgʻrisidagi arizani koʻrib chiqish uchun toʻlanadigan yigʻimning 50 foizi miqdorida yigʻim undiriladi. Litsenziyani qayta rasmiylashtirish uchun Yagona interaktiv davlat xizmatlari portali orqali murojaat etilganda, ushbu bandning birinchi xatboshida koʻrsatilgan yigʻim summasining 90 foizi undiriladi. Yigʻim summasi ushbu Nizomning 9-bandida koʻrsatilgan tartibda taqsimlanadi. 19. Litsenziat litsenziya berish toʻgʻrisida qaror qabul qilingani haqida bildirishnoma yuborilgan (topshirilgan) vaqtdan boshlab ikki oy mobaynida, litsenziyalovchi organga litsenziya berilgani uchun davlat boji toʻlanganligini tasdiqlovchi hujjatni taqdim etmasa, Ichki ishlar vazirligi litsenziyani bekor qilish toʻgʻrisida qaror qabul qilishga haqli. 20. Litsenziya daʼvogarining nodavlat taʼlim xizmatlari koʻrsatish maqsadida litsenziya olish uchun ariza topshirgani litsenziya shartlari va talablariga rioya etishiga boʻlgan roziligi hisoblanadi. 21. Ichki ishlar vazirligi Jamoat xavfsizligi departamenti Yoʻl harakati xavfsizligi boshqarmasi (keyingi oʻrinlarda — YHXX), taʼlimni boshqarish tizimi organlari va boshqa vakolatli organlar litsenziya shartlari va talablariga litsenziat tomonidan rioya etilishini qonun hujjatlarida belgilangan tartibda nazorat qiladi. YHXX avtomototransport vositalari va shahar elektr transport vositalari haydovchilarini tayyorlash va qayta tayyorlash tizimida davriy ravishda oʻquv hamda nazariy va amaliy imtihonlar jarayonining monitoringini olib boradi. 22. Litsenziyalovchi organ litsenziya talablari va shartlariga rioya etilishini nazorat qilishda oʻz vakolatlari doirasida quyidagi huquqlarga ega: litsenziya talablari va shartlariga litsenziat tomonidan rioya etilishini rejali tekshirish; litsenziya talablari va shartlari litsenziat tomonidan buzilganligidan dalolat beruvchi hollar mavjud boʻlgan taqdirda, litsenziat tomonidan litsenziya talablari va shartlariga rioya etilishini qonun hujjatlarida belgilangan tartibda tekshirish; litsenziya talablari va shartlariga rioya etilishini tekshirish chogʻida paydo boʻladigan masalalar boʻyicha zarur axborotni litsenziatdan soʻrash va olish; tekshirishlar natijalari asosida litsenziya talablari va shartlarining litsenziat tomonidan buzilishlarini aniq koʻrsatgan holda dalolatnomalar (maʼlumotnomalar) rasmiylashtirish; litsenziatga litsenziya talablari va shartlarining buzilishlarini bartaraf etish majburiyatini yuklovchi qarorlar chiqarish, ularni bartaraf etish muddatlarini belgilash; idoraviy mansubligi va tashkiliy-huquqiy shaklidan qatʼi nazar, litsenziatlarni attestatsiya va davlat akkreditatsiyasidan oʻtkazish; qonun buzilishining qoʻpol holatlari aniqlanganda litsenziyaning amal qilishini toʻxtatib turish va toʻxtatish yoxud litsenziyani bekor qilish toʻgʻrisida qonun hujjatlarida belgilangan tartibda qaror chiqarish. 23. Avtomototransport vositalari va shahar elektr transporti vositalari haydovchilarini tayyorlash hamda qayta tayyorlash boʻyicha xizmat koʻrsatish faoliyati uchun litsenziya talablari va shartlariga litsenziat tomonidan rioya etilishini tekshirish taʼlimni boshqarish tizimi organlari va boshqa vakolatli organlarning tajribali vakillari ishtirokida amalga oshiriladi. 24. Litsenziya talablari va shartlariga rioya etilishini tekshirishda litsenziyalovchi organ xodimlari tomonidan ikki nusxada dalolatnoma tuziladi, ularning bittasi litsenziatga beriladi, ikkinchi nusxasi Ichki ishlar vazirligida qoladi. 25. Litsenziyaning amal qilishini toʻxtatib turish, toʻxtatish, litsenziyani bekor qilish Oʻzbekiston Respublikasining “Litsenziyalash, ruxsat berish va xabardor qilish tartib-taomillari toʻgʻrisida”gi Qonunida nazarda tutilgan hollarda va tartibda Ichki ishlar vazirligining qaroriga muvofiq amalga oshiriladi. 26. Litsenziat litsenziyaning amal qilishini toʻxtatib turish yoki toʻxtatish, shuningdek litsenziyani bekor qilish toʻgʻrisidagi qaror yuzasidan sudga shikoyat qilish huquqiga ega. 27. Litsenziyalovchi organ taʼlim turlari boʻyicha “Litsenziya” axborot tizimlari kompleksida litsenziyalar reyestrini yuritadi. Litsenziyalar reyestrida quyidagilar koʻrsatilishi zarur: litsenziatlar toʻgʻrisidagi asosiy maʼlumotlar, shu jumladan, yuridik shaxsning nomi, tashkiliy-huquqiy shakli, tashkilot rahbarining familiyasi, ismi, otasining ismi, pochta manzili, telefon, faks; nodavlat taʼlim faoliyatining turi, litsenziyalanayotgan taʼlim yoʻnalishi, faoliyat amalga oshiriladigan manzil, xizmat telefoni, faks; litsenziyaning berilgan sana va tartib raqami; litsenziyani qayta rasmiylashtirish, amal qilish muddatini uzaytirish, toʻxtatib turish va qayta tiklash asoslari va sanalari; litsenziyaning amal qilishini toʻxtatish asosi va sanasi; litsenziyani bekor qilishning asosi va sanasi. 28. Litsenziyalar reyestridagi maʼlumotlar “Litsenziya” axborot tizimlari kompleksidagi veb-saytda joylashtiriladi va tanishish uchun ochiq hisoblanadi. 29. Avtomototransport vositalari va shahar elektr transporti vositalari haydovchilarini tayyorlash hamda qayta tayyorlash boʻyicha nodavlat taʼlim xizmatini koʻrsatish faoliyatini amalga oshirish huquqini beruvchi litsenziyani olish uchun bazaviy hisoblash miqdorining oʻn baravari miqdorida davlat boji undiriladi. Litsenziya olish uchun Yagona interaktiv davlat xizmatlari portali orqali murojaat etilganda, ushbu bandning birinchi xatboshisida koʻrsatilgan davlat bojining 90 foizi undiriladi. 30. Davlat boji summasi quyidagi tartibda taqsimlanadi: a) davlat xizmatlari markazlariga oʻzi kelib murojaat etganda: 18 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 0,5 foizi — Oʻzbekiston Respublikasi Raqamli texnologiyalar vazirligi huzuridagi “Elektron hukumat loyihalarini boshqarish markazi” davlat muassasasining Iqtisodiyot va moliya vazirligi Gʻaznachilik xizmati qoʻmitasidagi maxsus hisobvaragʻiga (yagona billing tizimi orqali tasdiqlanganligi uchun); 20 foizi — axborot-kommunikatsiya xizmatlaridan foydalangan holda xizmatlar koʻrsatish hamda moddiy-texnik bazasini mustahkamlash uchun litsenziyalovchi organning maxsus hisobvaragʻiga; davlat boji summasining qolgan qismi Oʻzbekiston Respublikasi Davlat budjetiga oʻtkaziladi; b) Yagona interaktiv davlat xizmatlari portali yoki “Litsenziya” axborot tizimi orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 11,75 foizi — Oʻzbekiston Respublikasi Raqamli texnologiyalar vazirligi huzuridagi “Elektron hukumat loyihalarini boshqarish markazi” davlat muassasasining Iqtisodiyot va moliya vazirligi Gʻaznachilik xizmati qoʻmitasidagi maxsus hisobvaragʻiga (shu jumladan 0,5 foizi — yagona billing tizimi orqali tasdiqlanganligi uchun); 28,125 foizi — axborot-kommunikatsiya xizmatlaridan foydalangan holda xizmatlar koʻrsatish hamda moddiy-texnika bazasini mustahkamlash uchun litsenziyalovchi organning maxsus hisobvaragʻiga; davlat boji summasining qolgan qismi Oʻzbekiston Respublikasi Davlat budjetiga oʻtkaziladi. 31. Mazkur Nizom qoidalari buzilishida aybdor boʻlgan shaxslar qonun hujjatlariga muvofiq javob beradi. 1.Litsenziya nomi:Avtomototransport vositalari va shahar elektr transporti vositalari haydovchilarini tayyorlash hamda qayta tayyorlash2.Ariza beruvchilar toifasi:Yuridik shaxs3.Litsenziyalovchi organ:Oʻzbekiston Respublikasi Ichki ishlar vazirligi4.Litsenziyani olish uchun taqdim qilinadigan hujjatlar:a) ariza.Arizada quyidagilar koʻrsatiladi:yuridik shaxsning nomi va tashkiliy-huquqiy shakli, pochta manzili, elektron pochtasi (mavjud boʻlsa), taʼlim faoliyatini amalga oshirish manzili, bank muassasasining nomi va bank hisobvaragʻi, soliq toʻlovchining identifikatsiya raqami (STIR), faoliyatning litsenziyalanayotgan turi, taʼlim faoliyati yoʻnalishlari roʻyxati, ariza toʻldirish sababi (yangi litsenziya olish, qayta rasmiylashtirish), litsenziya daʼvogarining litsenziya talablari va shartlariga rioya qilishga roziligi;litsenziya olmoqchi boʻlgan daʼvogarlar arizada litsenziyalanadigan faoliyat bilan birga avtomototransport vositalarini boshqarish huquqini beruvchi haydovchilik guvohnomasini olish uchun nazariy va amaliy imtihonlarni oʻtkazish faoliyati bilan shugʻullanmoqchi boʻlsa, bu haqida alohida koʻrsatib oʻtadi;b) yongʻin va Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasi organlarining mavjud binolar va xonalarning yongin xavfsizligi talablariga va sanitariya-gigiyena normalariga muvofiqligi toʻgʻrisidagi xulosalari;v) pedagog kadrlar (haydovchi-yoʻriqchilar) haqida maʼlumot;g) oʻquv rejasi va dasturlarining elektron nusxalari.Litsenziyalovchi organ quyidagi maʼlumotlarni “Yagona milliy mehnat tizimi” idoralararo dasturiy-apparat kompleksi orqali avtomatik ravishda mustaqil tarzda tekshiradi:oliy pedagogik maʼlumot toʻgʻrisidagi diplom yoki xorijiy davlatda taʼlim olganlik toʻgʻrisidagi hujjatni tan olish haqidagi guvohnoma (haydovchi-yoʻriqchilar uchun talab qilinadigan maʼlumotni tasdiqlovchi hujjat) nusxasi;pedagog kadrlar (haydovchi-yoʻriqchilar) ish stajini tasdiqlovchi “Elektron mehnat daftarchasi” tizimidan koʻchirma;d) oʻzlashtirishni koʻtarishga yoʻnaltirilgan, oʻqitishni monitoring qilish va rejalashtirish imkonini beruvchi avtomatlashtirilgan axborot tizimini mulkiy yoki boshqa ashyoviy huquq bilan yuridik shaxsga tegishliligi haqidagi hujjat;e) butun oʻquv jarayonini qamrab oladigan davlat taʼlim talablariga muvofiq uch oʻlchamli animatsiya effektlari va videokontentga ega avtomototransport vositalari va shahar elektr transporti vositalari haydovchilarini tayyorlash va qayta tayyorlash uchun ishlab chiqilgan elektron oʻquv-uslubiy qoʻllanmalar bilan akkreditatsiya muddatiga mulkiy yoki boshqa ashyoviy huquq bilan taʼminlanganligi haqidagi hujjat;j) haydovchilikka nomzodlarni nazariy imtihondan oʻtkazish uchun oʻquv dasturini qamrab olgan elektron (animatsion) test savollari toʻplamining mulkiy yoki boshqa ashyoviy huquq bilan yuridik shaxsga tegishliligi haqidagi hujjat (avtomototransport vositalarini boshqarish huquqini beruvchi haydovchilik guvohnomasini olish uchun nazariy va amaliy imtihonlarni oʻtkazish faoliyati bilan shugʻullanuvchi tadbirkorlik subyektlari — yuridik shaxslar uchun);z) nazariy imtihonlarni oʻtkazish uchun texnik va texnologik vositalar bilan maxsus jihozlangan zal (xonalar), avtomototransport vositalarining barcha toifalari boʻyicha amaliy imtihonlarni oʻtkazish uchun avtomatlashtirilgan avtodrom va maxsus jihozlangan avtomototransport vositalarining mulkiy yoki boshqa ashyoviy huquq bilan yuridik shaxsga tegishliligi haqidagi hujjat (avtomototransport vositalarini boshqarish huquqini beruvchi haydovchilik guvohnomasini olish uchun nazariy va amaliy imtihonlarni oʻtkazish faoliyati bilan shugʻullanuvchi tadbirkorlik subyektlari — yuridik shaxslar uchun);i) avtomototransport vositalarini boshqarish huquqini beruvchi haydovchilik guvohnomasini olish uchun nazariy va amaliy imtihonlarni oʻtkazishda foydalaniladigan avtomatlashtirilgan tizimlarning qonunchilik hujjatlari talablariga muvofiqligi toʻgʻrisida Oʻzbekiston Respublikasi Ichki ishlar vazirligi Jamoat xavfsizligi departamenti Yoʻl harakati xavfsizligi xizmatining (keyingi oʻrinlarda — YHXX) ekspertiza xulosasi nusxasi (avtomototransport vositalarini boshqarish huquqini beruvchi haydovchilik guvohnomasini olish uchun nazariy va amaliy imtihonlarni oʻtkazish faoliyati bilan shugʻullanuvchi tadbirkorlik subyektlari — yuridik shaxslar uchun).5.Arizani koʻrib chiqish uchun toʻlanadigan yigʻim miqdori:Bazaviy hisoblash miqdorining 2 baravari6.Litsenziya berilganligi uchun davlat boji miqdori:Bazaviy hisoblash miqdorining 10 baravari7.Arizani koʻrib chiqish muddati:15 ish kunida8.Litsenziya talablari va shartlari:I. Umumiy litsenziya talablari va shartlari:a) Oʻzbekiston Respublikasining taʼlim sohasidagi qonunchilik hujjatlariga majburiy rioya qilish;b) taʼlim-tarbiya faoliyati yuritiladigan binoga (xonalarga) mulkiy yoki boshqa ashyoviy huquqning mavjudligi (oldi-sotdi shartnomasi yoki koʻchmas mulk ijarasi shartnomasi (agar bino ijaraga olingan boʻlsa), koʻchmas mulk obyekti kadastr pasporti, koʻchmas mulk obyektiga egalik qilish, undan foydalanish hamda uni tasarruf etish huquqini tasdiqlovchi boshqa hujjatlar)*;v) taʼlim-tarbiya jarayonini davlat taʼlim standartlariga (davlat taʼlim talablariga), oʻquv rejasi va dasturlariga, avtomototransport vositalari haydovchilarini tayyorlash va qayta tayyorlashga qoʻyiladigan davlat taʼlim talablariga, oʻquv rejalariga va fanlarning oʻquv dasturlariga, shuningdek, taʼlim tashkilotlari tomonidan mustaqil ishlab chiqilib, litsenziya olish paytida taqdim etilgan oʻquv dasturlariga muvofiq tashkil etish;g) taʼlimning majburiy ravishda dunyoviy xarakterda boʻlishi, taʼlim jarayonida urushni, zoʻravonlikni targʻib qilishdan foydalanishga, fuqarolarning konstitutsiyaviy huquqlari va erkinligi kamsitilishiga, mamlakatdagi xavfsizlik va ijtimoiy-siyosiy barqarorlikka, jamiyatning huquqiy va maʼnaviy asoslariga, fuqarolar osoyishtaligiga, millatlararo va dinlararo totuvlikka raxna solinishiga, Oʻzbekiston Respublikasi toʻgʻrisida ishonchsiz maʼlumotlar tarqatilishiga va xalqning tarixiy, madaniy va maʼnaviy qadriyatlari buzib koʻrsatilishiga yoʻl qoʻymaslik;d) ilgʻor xalqaro tajribalarni inobatga olgan holda, oʻqitishning innovatsion shakllari, usullari va zamonaviy texnologiyalardan foydalanish asosida taʼlim sohasida faoliyat samaradorligi va natijadorligini oshirish;e) taʼlim tashkiloti, taʼlim oluvchilar va pedagog kadrlar (haydovchi-yoʻriqchilar) toʻgʻrisidagi toʻgʻri, toʻliq va ishonchli maʼlumotlarni “Uzluksiz taʼlim” axborot tizimiga kiritish va har chorakda yangilab borish*;j) har bir auditoriyada videoproyektor yoki diagonali 50 duymdan kam boʻlmagan interaktiv monitor (televizor), kompyuter, audio va videokuzatuv tizimi, yoʻl harakati qoidalari boʻyicha koʻrgazmali qoʻllanmalar, shuningdek, oʻquv jarayoni va yakuniy test sinovlarining oshkoraligini taʼminlash uchun yozib olish tizimining mavjud boʻlishi;z) oʻquv guruhlari faoliyatini samarali tashkil etish hamda yakuniy imtihonlarning shaffof oʻtkazilishi va natijalarining xolisligini nazorat qilish boʻyicha maʼlumotlarni YHXXning Yagona avtomatlashtirilgan axborot tizimiga real vaqt rejimida kiritib borish imkoniyatining yaratilganligi;i) litsenziya daʼvogarida litsenziyalanayotgan faoliyatni amalga oshirish uchun moʻljallangan, unga mulkiy yoki boshqa ashyoviy huquq bilan tegishli boʻlgan, belgilangan tartibda qayta jihozlangan va roʻyxatga olingan oʻquv avtomototransport vositalari yoki shahar elektr transporti vositalarining mavjudligi;k) avtomototransport vositalari haydovchilarini tayyorlash va qayta tayyorlash hamda haydovchilik guvohnomasini olish uchun nazariy va amaliy imtihonlarni oʻtkazish boʻyicha davlat taʼlim talablariga muvofiq oʻqituvchilar va instruktorlar tarkibining mavjud boʻlishi;l) taʼlim jarayonini qonunchilik hujjatlari bilan davlat taʼlim muassasalari uchun belgilangan kiyinish talablariga hamda taʼlim tashkilotining ichki tartib-qoidalariga va odob-axloq qoidalariga rioya qilgan holda tashkil qilish;m) bitiruvchilarga belgilangan tartibda taʼlim toʻgʻrisida hujjat berish.II. Avtotransport vositalari va shahar elektr transporti vositalari haydovchilarini tayyorlash va qayta tayyorlash boʻyicha taʼlim xizmatlarini koʻrsatish yuzasidan alohida litsenziya talablari va shartlari:T/rLitsenziya talablari va shartlariBajarilishi lozim boʻlgan koʻrsatkichlar1.Taʼlim faoliyatini amalga oshirish uchun qayta jihozlangan va roʻyxatga olingan oʻquv avtomototransport vositalari yoki shahar elektr transporti vositalarining mavjudligi:*oldi-sotdi shartnomasi;avtomototransport ijarasi shartnomasi (agar avtomototransport vositasi ijaraga olingan boʻlsa);avtomototransport vositalarini qayd etish guvohnomalari va qayta jihozlanganligi toʻgʻrisidagi guvohnomalar. Bunda “V” toifa uchun ishlab chiqarilganligiga 10 yildan ortiq boʻlmagan, boshqa toifalar uchun ishlab chiqarilganligiga 20 yildan ortiq boʻlmagan avtomototransport vositalari boʻlishi lozim**;avtomototransport vositasiga egalik qilish, undan foydalanish hamda uni tasarruf etish huquqini tasdiqlovchi boshqa hujjatlar.2.Oʻquv va oʻquv-metodik adabiyotlar hamda axborot-resurs bazasi bilan taʼminlanganligi: *kamida 5 ta kompyuter texnikasi, skaner va nusxa koʻchirish apparati bilan jihozlangan axborot-resurs markazi;taʼlim oluvchilar uchun elektron oʻquv-metodik qoʻllanma;har bir oʻqituvchiga oʻquv qoʻllanmasi va qoʻshimcha adabiyotlar.3.Taʼlim oluvchilarning maksimal soni:*guruhda — 24 nafar.4.Taʼlim oluvchilar soniga toʻgʻri keladigan oʻqituvchilar va haydovchi-yoʻriqchilar shtat birliklari:*oʻqituvchi — 24 nafargacha taʼlim oluvchiga 1 shtat birligi;haydovchi-yoʻriqchi — 12 nafargacha taʼlim oluvchiga 1 shtat birligi.5.Oʻqituvchilarning minimal soni:*avtotransport mutaxassisligi boʻyicha oliy maʼlumotga ega oʻqituvchilar soni — 1 nafar;shoshilinch tibbiy yordam koʻrsatish yoki tibbiyot ixtisosligi boʻyicha oliy yoki oʻrta maxsus maʼlumotga ega yoʻriqchilar (paramediklar) soni — 1 nafar;avtotransport vositasini boshqarish boʻyicha uch yil (“D” toifasi uchun besh yil) stajga ega haydovchi-yoʻriqchilar soni — 1 nafar.6.Haydovchilarni tayyorlash taʼlim tashkiloti va uning hududiga qoʻyiladigan talablar:*tungi yoritgichlar oʻrnatilganligi;ichimlik suv va kanalizatsiya bilan taʼminlanganligi;hojatxona bilan taʼminlanganligi;har biri kamida 40 m2 maydonga ega boʻlgan va bitta hududda joylashgan kamida ikkita xonaning (auditoriya) mavjudligi;yoʻl harakati qoidalari, yoʻl harakati xavfsizligi asoslari va birinchi yordam koʻrsatish boʻyicha oʻquv auditoriyasini avtomototransport vositalari haydovchilarini tayyorlash va qayta tayyorlashga qoʻyiladigan davlat taʼlim talablarida belgilangan mezonlarga muvofiq jihozlanganligi;avtomototrasport vositalarining tuzilishi, ishlatilish asoslari, ularga texnik (servis) xizmat koʻrsatish va mehnatni muhofaza qilish boʻyicha oʻquv auditoriyasining mavjudligi;oʻquv avtodromining hajmi, haydovchilikka nomzodlarning soni hamda ushbu oʻquv avtodromidan foydalanuvchi boshqa shaxslar sonidan kelib chiqib, unumdorligi (sigʻimi) amaliy mashgʻulotlarni oʻtkazish uchun yetarli boʻlgan hamda Ichki ishlar vazirligi tomonidan belgilangan tartibda jihozlangan, oʻziga mulkiy yoki boshqa ashyoviy huquq bilan (ijara, foydalanish yoki boshqa huquq asosida) tegishli boʻlgan oʻquv avtodromining mavjudligi**;taʼlim oluvchilarning bilimlarini yakuniy test sinovlaridan oʻtkazish uchun kamida 10 ta kompyuter texnikasi bilan jihozlangan alohida xonaning mavjudligi.7.Axborot texnologiyalari bilan taʼminlanganlik darajasi:*kamida 75 foiz kompyuter texnikalari 10 mbit/sek tezlikdagi Internet jahon axborot tarmogʻiga ulanganligi;kamida 30 foiz hududda Wi-Fi zonalar tashkil etilishi.turniket hamda audio va videokuzatuv tizimi;oʻquv jarayoniga oʻzlashtirishni oshirishga yoʻnaltirilgan oʻqitish monitoringini olib borish va rejalashtirishning avtomatlashtirilgan axborot tizimini joriy etilganligi;har bir taʼlim oluvchi (tinglovchi)ni butun oʻquv jarayonini qamrab oladigan davlat taʼlim talablariga muvofiq uch oʻlchamli animatsiya effektlari va videokontentga ega elektron oʻquv-uslubiy qoʻllanmalar bilan taʼminlanganligi;taʼlim oluvchi (tinglovchi)larning bilimlarini yakuniy test sinovlaridan oʻtkazish uchun ularni identifikatsiya qilish, ulardan nazariy imtihonni inson omilisiz, avtomatlashtirilgan holda qabul qilish, natijalarini baholash, elektron bayonnomalarni shakllantirish va uzatish tizimlariga ega boʻlgan dasturiy taʼminot oʻrnatilgan kompyuterlar bilan jihozlangan alohida auditoriyaning mavjudligi.8.Oʻquv auditoriyalarida taʼlim faoliyati uchun yaratilgan sharoitlarga qoʻyiladigan minimal talablar:*oʻlchami 1500x1000, 1500x2000 yoki 2500x2000 boʻlgan elektron yoki oddiy doska — 1 ta;videoproyektor yoki ekran oʻlchami kamida 50 duym boʻlgan interaktiv monitor (televizor) — 1 ta;videokuzatuv tizimi videokameralari — 4 ta;auditoriyaning yoritilish darajasi — 400 lyuks.III. Avtomototransport vositalarini boshqarish huquqini beruvchi haydovchilik guvohnomasini olish uchun nazariy va amaliy imtihonlarni oʻtkazish faoliyati bilan shugʻullanuvchi tadbirkorlik subyektlari — yuridik shaxslarga qoʻyiladigan litsenziya talablari va shartlari:T/rLitsenziya talablari va shartlariBajarilishi lozim boʻlgan koʻrsatkichlar1.Avtomototransport vositalarini boshqarish huquqini beruvchi haydovchilik guvohnomasini olish uchun nazariy va amaliy imtihonlarni oʻtkazish uchun oʻquv avtomototransport vositalarining mavjudligi:*8 nafar taʼlim oluvchiga — tegishli “V” toifadagi 1 ta avtomototransport vositasi;12 nafar taʼlim oluvchiga — tegishli “S” toifadagi 1 ta avtomototransport vositasi;24 nafar taʼlim oluvchiga — tegishli “D” toifadagi 1 ta avtomototransport vositasi.2.Avtomototransport vositalarini (trolleybus va tramvaydan tashqari) boshqarish huquqini beruvchi haydovchilik guvohnomasini olish uchun nazariy va amaliy imtihonlarni oʻtkazish boʻyicha taʼlim tashkilotiga qoʻyiladigan talablar (ushbu talablar avtomototransport vositalarini boshqarish huquqini beruvchi haydovchilik guvohnomasini olish uchun nazariy va amaliy imtihonlarni oʻtkazish faoliyati bilan shugʻullanuvchi tadbirkorlik subyektlari uchun tatbiq etiladi):*Haydovchilikka nomzodlarni imtihondan oʻtkazish boʻyicha davlat xizmatini koʻrsatish uchun elektron buyurtma (murojaat)larni qabul qilish tizimining mavjudligi;haydovchilikka nomzodlarning elektron roʻyxatini shakllantirish, imtihonlarni oʻtkazish muddatlarini belgilash va haydovchilikka nomzodlarni hamda YHXX masʼul xodimini oldindan xabardor qilish tizimining shakllantirilganligi;haydovchilikka nomzodlarni nazariy imtihondan oʻtkazish uchun oʻquv dasturini qamrab olgan elektron (animatsion) test savollari toʻplamining shakllantirilganligi;imtihonlarni oʻtkazish tizimlari unumdorligining xizmat koʻrsatish hududi (Qoraqalpogʻiston Respublikasi, viloyatlar, Toshkent shahri)da imtihon topshiruvchilar soniga muvofiqligi;Respublikaning barcha hududlarida (Qoraqalpogʻiston Respublikasi, viloyatlar va Toshkent shahrida) filiallarning mavjudligi;dispetcherlik (nazorat) punkti haydovchilikka nomzodlarning harakatlarini koʻrsatib turadigan kompyuter va monitorlar, avtomatlashtirilgan avtodrom tizimining elementi sifatida ishlaydigan axborotni doimiy qabul qilish, uzatish va qayta ishlash uskunalari, ovozli aloqa vositalari bilan toʻliq jihozlangan boʻlishi;haydovchilikka nomzodlarni identifikatsiya qilish, ulardan nazariy va amaliy imtihonlarni inson omilisiz, avtomatlashtirilgan holda qabul qilish, natijalarini baholash, elektron bayonnomalarni shakllantirish va uzatish boʻyicha axborot tizimining mavjudligi;nazariy va amaliy imtihonlarni muvaffaqiyatli topshirgan shaxslarga haydovchilik guvohnomasini olish uchun asos boʻladigan maxsus himoyalangan sertifikatlarni shakllantirish, sertifikatlar rekvizitlarini davlat xizmatlari markazi hamda ichki ishlar organlariga avtomatlashtirilgan holda taqdim etish imkoniyatining mavjudligi;oʻtkazilgan imtihon natijalari boʻyicha elektron maʼlumotlar bazasini shakllantirish, ularning tahlillarini YHXXga muntazam taqdim etib borish;imtihonlar jarayonini YHXX va uning hududiy boʻlinmalari tomonidan onlayn rejimda nazorat qilish hamda jamoatchilik eʼtiboriga videotranslyatsiya qilish imkoniyatining mavjudligi;imtihonlarni oʻtkazish boʻyicha davlat xizmatlarini koʻrsatishga doir tartib-taomillar (murojaatlarni qabul qilish, qayd etish, koʻrib chiqish, imtihonlarni tashkil etish, oʻtkazish, baholash mezonlari, axborot almashinuvi, ish yuritish va boshqa maʼmuriy tartib-taomillar) YHXX bilan 15 ish kuni mobaynida kelishilgan holda tasdiqlanganligi.3.Haydovchilarni tayyorlash taʼlim tashkilotining hududiga qoʻyiladigan talablar:*tungi yoritgichlar oʻrnatilganligi;ichimlik suv va kanalizatsiya bilan taʼminlanganligi;hojatxona bilan taʼminlanganligi;avtomototransport vositalarining toifa(lar) yoʻnalishi boʻyicha amaliy imtihonlarni oʻtkazish uchun kamida 18000 m2 yer maydoniga ega boʻlgan, avtomatlashtirilgan avtodrom va maxsus jihozlangan avtomototransport vositalarining mavjudligi, ularning belgilangan talablarga muvofiqligi.4.Axborot texnologiyalari bilan taʼminlanganlik darajasi:*audio va videokuzatuv tizimi mavjudligi;nazariy imtihonlarni oʻtkazishning oshkoraligini taʼminlash uchun video yozib olish tizimi mavjudligi;imtihonlar jarayonini YHXX va uning boʻlinmalari tomonidan onlayn rejimda nazorat qilish hamda jamoatchilik eʼtiboriga videotranslyatsiya qilish imkoniyatining mavjudligi;haydovchilikka nomzodlarni identifikatsiya qilish, ulardan nazariy va amaliy imtihonlarni inson omilisiz, avtomatlashtirilgan holda qabul qilish, natijalarini baholash, elektron bayonnomalarni shakllantirish va uzatish tizimlarining mavjudligi;nazariy imtihonlarni oʻtkazish uchun 20 mbit/sek tezlikdagi Internet jahon axborot tarmogʻiga ulangan kamida 25 ta kompyuter texnikasi bilan jihozlangan alohida kabinalarga ajratilgan (operator va nomzodlar maxsus oyna bilan ajratilgan), shuningdek, texnik vositalar (kameralar) bilan maxsus jihozlangan zal (xonalar)ning mavjudligi.5.Imtihon topshiruvchilarning maksimal soni:*Guruhda — 24 nafar 6. Avtomototransport vositalarini boshqarish huquqini beruvchi haydovchilik guvohnomasini olish uchun nazariy va amaliy imtihonlarni oʻtkazuvchi taʼlim muassasasi rahbariga qoʻyiladigan talablar: korrupsiyaviy huquqbuzarliklar uchun sudlanganlik holati boʻlmasligi (sudlanganligi tugallanmagan yoki olib tashlanmagan boʻlmasligi);7. Taʼlim muassasasining ustav jamgʻarmasi minimal miqdoriga qoʻyiladigan talablar:* BHMning 150 000 baravaridan kam boʻlmasligi.9.Litsenziya berishda kelishiladigan organlar:a) davlat yongʻin nazorati organlari tomonidan mavjud binolar va xonalarning yongin xavfsizligi talablariga muvofiqligi toʻgʻrisidagi xulosa (5 ish kuni ichida);b) Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasi organlari tomonidan sanitariya-gigiyena normalariga muvofiqligi toʻgʻrisidagi xulosa (5 ish kuni ichida).10.Litsenziyaning amal qilish muddati:Cheklanmagan11.Izoh.* Qoʻpol ravishda buzish deb hisoblanadigan talab va shartlar.** Qoraqalpogʻiston Respublikasi, viloyatlar va Toshkent shahar mudofaa ishlari boshqarmalari huzuridagi chaqiriluvchilarni harbiy-texnika mutaxassisliklari boʻyicha tayyorlash markazlarida 2029-yil 1-yanvarga qadar bosqichma-bosqich yangi avtotransport vositalari sotib olinishi hamda oʻquv avtodromlari qayta jihozlanishini inobatga olgan holda ushbu koʻrsatkichlar talab etilmaydi 1. Avtomatlashtirilgan avtodrom quyidagi asosiy elementlardan iborat boʻlishi kerak: haydovchilikka nomzodning avtotransport vositasini amaliy boshqarish boʻyicha koʻnikmalarini avtomatlashtirilgan holda sinovdan oʻtkazishga moʻljallangan, yoʻl harakatini tashkil etishning texnik vositalari bilan jihozlangan, umumiy foydalanishdagi yoʻllardan ajratilgan yopiq hududdagi maxsus maydoncha; dispetcherlik (nazorat) punkti; maxsus jihozlangan avtomototransport vositalari hamda yoʻl harakatini tashkil etishning texnik vositalarini oʻzaro bogʻlovchi markaziy dasturiy majmua; haydovchilikka nomzodlar tomonidan amalga oshirilgan har bir sinov mashqlari natijalarini inson omilisiz baholash uchun avtomatlashtirilgan nazorat tizimi. 2. Avtomatlashtirilgan avtodrom maxsus maydonchasining loyiha parametrlari va elementlari vakolatli davlat organlari tomonidan belgilanadigan talablarga muvofiq boʻlishi kerak. Bunda avtomatlashtirilgan avtodrom maxsus maydonchasida: a) “A1” va “A” toifalari uchun “Harakatni boshlash (start)”, “Ilon izi”, “Tor yoʻlak”, “Tezlashish-sekinlashish”, “Gabaritli yarim aylana”, “Gabaritli koridor”, “Past tezlikda harakatlanish”, “Gabaritli sakkiz”, “Harakatni yakunlash (Finish); b) “B”, “C”, “D” toifalari uchun “Harakatni boshlash (Start)”, “Piyodalar oʻtish joyi”, “Toʻxtash va tik balandlikka koʻtarilish (estakada)”, “90 gradus burchak ostida burilishlar”, “Tor joyda qayrilib olish uchun boksga kirish”, “Harakat tartibga solingan chorraha”, “Ilon izi”, “Orqaga harakatlanib parallel toʻxtash (parkovka)”, “Temir yoʻl kesishmasi” (tartibga solinmagan), “Tezlashish boʻlagi”, “Avariya holatda toʻxtash”, “Harakatni yakunlash (Finish)”; v) “BE”, “CE”, “DE” toifalari uchun “Harakatni boshlash (Start)”, “Orqa bortni platformaga qoʻyish”, “Platformadan yoʻlga chiqish”, “Gabaritli koridorda orqa tomonga toʻgʻri chiziqda harakatlanish”, “Harakatni yakunlash (Finish)” elementlarining mavjudligi majburiydir. 3. Avtomatlashtirilgan avtodrom tizimi orqali nazorat qilinadigan sinov mashqlarining joylari va elementlarini belgilash uchun maxsus yoʻl chiziqlaridan foydalanilishi mumkin. 4. Avtomatlashtirilgan avtodrom undagi yoʻl-koʻcha tarmogʻi elementlarining avtomatlashtirilgan avtodrom tizimi elementi sifatida faoliyat koʻrsatishini taʼminlash uchun qoʻshimcha ravishda sezgir datchiklar (uzatgichlar), elektr taʼminoti va aloqa liniyalariga ega boʻlishi kerak. 5. Datchiklar (uzatgichlar) statsionar oʻrnatilgan boʻlishi, mexanik yoki ob-havo omillari taʼsirida oʻz joyini yoki texnik xususiyatini oʻzgartirmasligi va transport vositalari harakatiga xalaqit bermasligi kerak. 6. Dispetcherlik (nazorat) punktining joylashuvi avtomatlashtirilgan avtodromdagi vaziyatni bevosita kuzatish imkonini berishi lozim. 7. Dispetcherlik (nazorat) punkti haydovchilikka nomzodlarning harakatlarini koʻrsatib turadigan kompyuter va monitorlar, avtomatlashtirilgan avtodrom tizimining elementi sifatida ishlaydigan axborotni doimiy qabul qilish, uzatish va qayta ishlash uskunalari, ovozli aloqa vositalari bilan jihozlangan boʻlishi lozim. 8. Dispetcherlik (nazorat) punktining elektr taʼminoti uskunalari himoyalangan va barqaror ishlashini taʼminlovchi tizim bilan jihozlanadi. 9. Avtomatlashtirilgan avtodrom tizimi quyidagi talablarga javob berishi kerak: haydovchilikka nomzodning amaliy boshqarish koʻnikmalarini inson omilisiz baholash; oʻtkazilgan amaliy imtihon natijalarini avtomatik tarzda shakllantirish; oʻrnatilgan dasturiy taʼminot va maʼlumotlarga ruxsatsiz kirishdan himoyalanish; imtihon jarayonida olingan maʼlumotlarga hamda imtihon natijalariga oʻzgartirish kiritish imkoniyatini cheklash; oʻtkazilgan amaliy imtihon natijalarini avtomatlashtirilgan imtihon tizimiga avtomatik tarzda uzatish uchun integratsiyalash; avtomatlashtirilgan avtodrom va uning tarkibiy tizimlarining sozligini avtomatik tarzda uzluksiz nazorat qilish, nosozliklar yuzaga kelganda bu haqidagi maʼlumot (axborot, ishora)ni avtodrom dispetcherlik punktidagi monitorga chiqarish, amaliy imtihonlarni nosozlik bartaraf etilgunga qadar toʻxtatish, yakunlanmagan sinov mashqlari natijalarini bekor qilish. 10. Avtomatlashtirilgan avtodromda oʻtkaziladigan amaliy imtihonlar jarayonida avtomototransport vositalarining harakatlanish sxemasi (sinov mashqlarining bajarilish ketma-ketligi) haqidagi maʼlumotlar tadbirkorlik subyektining veb-saytida va bevosita obyekt hududidagi axborot stendlarida joylashtiriladi. 11. Avtomatlashtirilgan avtodromda amaliy imtihonlarni oʻtkazish uchun yetarli miqdorda “A1”, “A”, “B”, “C”, “D”, “BE”, “CE” va “DE” toifadagi maxsus transport vositalari mavjud boʻlishi kerak. Amaliy imtihonlar transmissiyasi (uzatmalar qutisi) mexanik uzatmali boʻlgan transport vositalarida (“A1” va “A” toifalar bundan mustasno) oʻtkaziladi. 12. Amaliy imtihonlar: “A1” toifa uchun — ikki gʻildirakli moped yoki skuterlarda; “A” toifa uchun — ikki gʻildirakli mototsikl yoki elektromototsiklda; “B” toifa uchun ruxsat etilgan toʻla vazni 3 500 kg dan oshmaydigan hamda haydovchining oʻrindigʻidan tashqari oʻrindiqlar soni sakkiztadan ortiq boʻlmagan, uzunligi 3,8 m dan, kengligi 1,6 m dan, gʻildiraklar bazasi 2,2 m dan, burilish radiusi 4,2 m dan kam boʻlmagan avtomobillarda; “C” toifa uchun — ruxsat etilgan toʻla vazni 3 500 kg dan ortiq boʻlgan, uzunligi 6,0 m dan, kengligi 2,0 m dan, gʻildiraklar bazasi 3,3 m dan va minimal burilish radiusi 5,8 m dan kam boʻlmagan yuk avtomobillarida; “D” toifa uchun — oʻrindiqlar soni yoki yoʻlovchilar sigʻimi 28 tadan, uzunligi 6,9 m dan, kengligi 2,0 m dan, gʻildiraklar bazasi 3,5 m dan, minimal burilish radiusi 7,8 m kam boʻlmagan avtobuslarda; “BE” toifa uchun — tirkamasining ruxsat etilgan toʻla vazni 750 kg dan ortiq boʻlgan “B” toifadagi avtotransport vositalarida; “CE” toifa uchun — tirkamasining ruxsat etilgan toʻla vazni 750 kg dan ortiq boʻlgan “C” toifadagi avtotransport vositalarida; “DE” — tirkamasining ruxsat etilgan toʻla vazni 750 kg dan ortiq boʻlgan “D” toifadagi avtotransport vositalari yoki boʻgʻimli avtobuslarda oʻtkaziladi. 13. Nogironligi boʻlgan shaxslardan amaliy imtihonlarni qabul qilish tibbiy jihatdan tegishli toifadagi transport vositalarini cheklovlar bilan boshqarishga ruxsat berilganlar uchun maxsus jihozlanishi mazkur tibbiy talablarga javob beradigan tegishli toifadagi transport vositalarida amalga oshiriladi. 14. Amaliy imtihonlarni oʻtkazishda foydalaniladigan maxsus transport vositalari: a) Yoʻl harakati qoidalari talablari asosida taniqli belgilar hamda qoʻshimcha uskunalar bilan jihozlanadi; b) avtomatlashtirilgan avtodrom tizimining tarkibiy elementi sifatida qoʻllanilishini taʼminlaydigan quyidagi uskunalar bilan jihozlanadi: axborotlarni qabul qilish-uzatish tizimlari; yorugʻlik va/yoki ovozli avariya toʻxtash ishorasi datchiklari; haydovchilikka nomzod tomonidan bajariladigan sinov mashqlarini qayd etish vositalari; har bir mashqning hamda imtihonning yakuniy natijasi boʻyicha axborot beruvchi displey. 15. Amaliy imtihon oʻtkazishda foydalaniladigan maxsus transport vositalarining konstruksiyalariga qoʻshimcha uskunalarni oʻrnatish bilan bogʻliq oʻzgartirishlarning kiritilishi qonunchilik hujjatlarida belgilangan talablar asosida amalga oshiriladi. 16. Amaliy imtihon oʻtkazishda foydalaniladigan maxsus transport vositasining saloni imtihon olish jarayonida 360 gradus koʻrinishda uzluksiz ishlaydigan, maʼlumotlarni dispetcherlik (nazorat) punktiga uzatib turadigan va saqlash imkonini beradigan videokuzatuv tizimi moslamasi bilan jihozlanadi. 17. Avtomatlashtirilgan imtihon tizimi (keyingi oʻrinlarda — AIT) kompyuter jamlanmasi (klaviatura va monitor), markaziy boshqaruv pulti (keyingi oʻrinlarda — MBP), maxsus uskunalar va integratsiyalashgan dasturiy taʼminotdan iborat. 18. AIT quyidagi funksional talablarga javob berishi kerak: haydovchilikka nomzodlarni imtihondan oʻtkazish boʻyicha davlat xizmati koʻrsatish uchun elektron buyurtma (murojaat)larni qabul qilish tizimining mavjudligi; haydovchilikka nomzodlarning elektron roʻyxatini shakllantirish, imtihonlarni oʻtkazish muddatlarini belgilash va haydovchilikka nomzodlarni oldindan xabardor qilish tizimining shakllantirilganligi; haydovchilikka nomzodlarni nazariy imtihondan oʻtkazish uchun oʻquv dasturini qamrab olgan elektron (animatsion) test savollari toʻplamining shakllantirilganligi; haydovchilikka nomzodlarni identifikatsiya qilish, nazariy va amaliy imtihonlarni avtomatlashtirilgan holda qabul qilish, imtihon natijalarini inson omilisiz baholash, oʻtkazilgan imtihon natijalari boʻyicha elektron bayonnomalarni shakllantirish va uzatish tizimlarining mavjudligi; imtihonlar jarayonini DYHXX organlari tomonidan onlayn rejimida nazorat qilish hamda jamoatchilik eʼtiboriga videotranslyatsiya qilish imkoniyatining mavjudligi; nazariy va amaliy imtihonlarni muvaffaqiyatli topshirgan shaxslarga haydovchilik guvohnomasini olish uchun asos boʻladigan maxsus himoyalangan sertifikatlarni shakllantirish, sertifikatlar rekvizitlarini davlat xizmatlari markazi hamda DYHXX organlariga avtomatlashtirilgan holda taqdim etish imkoniyatlarining mavjudligi; amaliy imtihon oʻtkazishda foydalaniladigan avtomatlashtirilgan maxsus transport vositalari dasturi natijalarining avtomatlashtirilgan avtodrom tizimi bilan integratsiya qilinganligi; onlayn toʻlov tizimlari bilan integratsiya qilinganligi; oʻrnatilgan dasturiy taʼminot va maʼlumotlarning himoyalanganligi; imtihonlar jarayonida olingan maʼlumotlarga hamda imtihon natijalariga oʻzgartirish kiritish imkoniyatining cheklanganligi; oʻtkazilgan imtihon natijalari boʻyicha elektron maʼlumotlar bazasini shakllantirish, saqlash, ularning tahlillariga koʻra oʻquv muassasalari reytingini yuritish mexanizmining yaratilganligi; mazkur bandda nazarda tutilgan tizimlarning DYHXX avtomatlashtirilgan Yagona axborot tizimiga integratsiya va nazorat qilinishi uchun imkoniyat yaratilganligi. 19. AIT murojaat qabul qilingan kundan boshlab yetti ish kuni davomida talabgorlarga xizmat koʻrsatilishini taʼminlashi lozim. Bosqichlar Subyektlar Chora-tadbirlar Bajarish muddatlari 1-bosqich Litsenziya daʼvogari (yuridik shaxs) Nodavlat taʼlim xizmatlari koʻrsatish sohasida litsenziya olish uchun hujjatlarni davlat xizmatlari markazlari yoki Yagona interaktiv davlat xizmatlari portali yoxud “Litsenziya” axborot tizimi orqali yuborish. Litsenziya daʼvogarining xohishiga koʻra 2-bosqich Davlat xizmatlari markazlari xodimlari yoki Yagona interaktiv davlat xizmatlari portali yoxud “Litsenziya” axborot tizimiga kiritish uchun masʼul xodim 1. Litsenziya berish uchun ariza va roʻyxatda koʻrsatilgan maʼlumotlarni qabul qilish. 2. Litsenziya daʼvogariga ariza qabul qilingan sana qayd etilgan roʻyxatga olish nusxasini berish yoki daʼvogarning elektron pochta manziliga yuborish. 3. Litsenziya daʼvogaridan qabul qilingan barcha hujjatlarni Ichki ishlar vazirligining elektron pochta manziliga yuborish. Ariza qabul qilingan kun 3-bosqich Ichki ishlar vazirligi 1. Ichki ishlar vazirligi Oliy taʼlim, fan va innovatsiyalar vazirligi, Transport vazirligi hamda Raqamli texnologiyalar vazirligi yoki ularning hududiy boʻlinmalari malakali mutaxassislaridan iborat ekspertlar guruhining xulosasini tayyorlash. Ariza qabul qilingan vaqtdan boshlab 15 ish kuni ichida 2. Litsenziya daʼvogari litsenziya talablari va shartlariga muvofiqligini oʻrganish. 3. Elektron litsenziyani raqamli imzo bilan tasdiqlab, davlat xizmatlari markazlari yoki Yagona interaktiv davlat xizmatlari portali yoxud “Litsenziya” axborot tizimiga yuborish. 4. Litsenziya berishni rad etish toʻgʻrisida qaror qabul qilinganida, litsenziya daʼvogariga rad etish sabablari va litsenziya daʼvogari ularni bartaraf etgan holda qayta koʻrib chiqish uchun ariza berishi mumkin boʻlgan muddat koʻrsatilgan bildirishnomani yuborish. Hujjatlar oʻrganilgandan soʻng 1 ish kuni ichida 4-bosqich Davlat xizmatlari markazlari xodimlari yoki Yagona interaktiv davlat xizmatlari portali yoxud “Litsenziya” axborot tizimiga kiritish uchun masʼul xodim 1. Litsenziatning bank hisobvaragʻi rekvizitlari va davlat bojini toʻlash muddati haqida xabardor qilish. Elektron litsenziya kelib tushgan kun 2. Davlat boji toʻlangandan soʻng litsenziyani taqdim etish. Davlat boji toʻlangandan soʻng bir ish kuni ichida 1. Mazkur Nizom davlat taʼlim muassasalari va avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish boʻyicha nodavlat taʼlim xizmatlari koʻrsatish faoliyat bilan shugʻullanuvchi boshqa yuridik shaxslarning (keyingi oʻrinlarda oʻquv tashkilotlari deb ataladi) oʻquv guruhlarini roʻyxatga olish, Davlat yoʻl harakati xavfsizligi xizmati (keyingi oʻrinlarda DYHXX deb ataladi) va uning hududiy boʻlinmalarida avtomototransport vositalari va shahar elektr transporti vositalarini boshqarish huquqini berishga doir imtihonlarni oʻtkazish va milliy haydovchilik guvohnomasini berish tartibini belgilaydi. Mazkur Nizomning avtomototransport vositalarini boshqarish huquqini berishga doir imtihonlarni oʻtkazishga taalluqli normalari faqat ushbu turdagi faoliyat bilan shugʻullanuvchi tadbirkorlik subyektlari — yuridik shaxslar mavjud boʻlmagan hududlar (Qoraqalpogʻiston Respublikasi, Toshkent shahri va viloyatlar)da amal qiladi. 2. Barcha avtomototransport vositalari oʻz turi, vazifasi va boshqarish xususiyatlariga koʻra “A1”, “A”, “B”, “C”, “D”, “BE”, “CE” va “DE” toifalarga hamda tramvay va trolleybuslarga boʻlinadi. Ularni boshqarish uchun berilgan haydovchilik guvohnomasining tegishli pozitsiyasida shu toifali transport vositasini boshqarish uchun ruxsat berilgan sana va muddati koʻrsatiladi. 3. Haydovchilik guvohnomasining “A1”, “A”, “B”, “C”, “D”, “BE”, “CE” va “DE” pozitsiyasining tegishli grafalarida ruxsat beruvchi belgi (sana va muddat koʻrsatilgan) boʻlgan shaxslar quyidagi avtomototransport vositalarini boshqarish huquqiga ega: “A1” — moped va skuterlar, shuningdek, eng yuqori konstruktiv tezligi soatiga 25 kilometrdan oshmaydigan, ish hajmi 25 sm3 gacha boʻlgan ichki yonuv dvigateliga ega boʻlgan yoki nominal (belgilangan) quvvati 0,25 kilovattgacha boʻlgan kichik hajmdagi mototransport vositalari (individual harakatlanish vositalari bundan mustasno); “A” — mototsikllar, elektromototsikllar; “B” — ruxsat etilgan toʻla vazni 3 500 kg dan oshmaydigan yoki haydovchining oʻrindigʻidan tashqari oʻrindiqlar soni sakkiztadan ortiq boʻlmagan, shuningdek, ular bazasida ishlab chiqarilgan qoʻl bilan boshqariladigan avtotransport vositalari, tirkamasining ruxsat etilgan toʻla vazni 750 kg dan ortiq boʻlmagan “B” toifadagi avtotransport vositalari, tirkamasining ruxsat etilgan toʻla vazni 750 kg dan ortiq boʻlgan lekin “B” toifadagi avtotransport vositasining aslahalangan vaznidan ortiq boʻlmagan va avtotransport vositalari tarkibining ruxsat etilgan toʻla vazni 3 500 kg dan ortiq boʻlmagan tirkamali “B” toifadagi avtotransport vositalari; “C” — ruxsat etilgan toʻla vazni 3 500 kg dan ortiq boʻlgan avtotransport vositalari, tirkamasining ruxsat etilgan toʻla vazni 750 kg dan ortiq boʻlmagan “C” toifadagi avtotransport vositalari; “D” — yoʻlovchi tashishga moʻljallangan, haydovchi oʻrindigʻidan tashqari oʻrindiqlar soni sakkiztadan ortiq boʻlgan avtotransport vositalari, tirkamasining ruxsat etilgan toʻla vazni 750 kg dan ortiq boʻlmagan “D” toifadagi avtotransport vositalari; “BE” — tirkamasining ruxsat etilgan toʻla vazni 750 kg dan ortiq yoki tirkamasining ruxsat etilgan toʻla vazni aslahalangan avtotransport vositasining vaznidan ortiq boʻlgan “B” toifadagi avtotransport vositalari, tirkamasining ruxsat etilgan toʻla vazni 750 kg dan ortiq lekin transport vositalari tarkibining ruxsat etilgan toʻla vazni 3 500 kg dan ortiq boʻlmagan “B” toifadagi avtotransport vositalari; “CE” — tirkamasining ruxsat etilgan toʻla vazni 750 kg dan ortiq boʻlgan “C” toifadagi avtotransport vositalari; “DE” — tirkamasining ruxsat etilgan toʻla vazni 750 kg dan ortiq boʻlgan “D” toifadagi avtotransport vositalari hamda boʻgʻimli avtobuslar. Tramvay haydovchisiga faqat tramvay, trolleybus haydovchisiga faqat trolleybus boshqarishga ruxsat etiladi. “A”, “V”, “S”, “D” toifadagi avtomototransport vositalaridan birini boshqarish huquqini beruvchi milliy haydovchilik guvohnomasiga ega boʻlgan shaxslar “A1” kichik toifadagi transport vositalarini boshqarish huquqiga ega boʻladi. 4. Davlat taʼlim muassasalari avtomototransport vositalari va shahar elektr transporti vositalari haydovchilarini tayyorlash va qayta tayyorlash xizmatlari koʻrsatish boʻyicha oʻz faoliyatini boshlangunga qadar Oʻzbekiston Respublikasi Ichki ishlar vazirligi Jamoat xavfsizligi departamenti Yoʻl harakati xavfsizligi xizmatining (keyingi oʻrinlarda — YHXX) xulosasini oladi. Davlat taʼlim muassasalari YHXXga yuqori turuvchi tashkilot orqali belgilangan tartibda murojaat qiladi. Xulosa chiqarilgunga qadar YHXX qarori asosida, tekshiruv komissiyasi tomonidan haydovchilarni tayyorlash va qayta tayyorlash bilan shugʻullanuvchi davlat taʼlim muassasasining moddiy-texnika va oʻquv-metodik bazasi har tomonlama koʻrikdan oʻtkaziladi. 5. Tekshiruv komissiyasi tarkibiga hududiy yoʻl harakati xavfsizligi boshqarmasi (keyingi oʻrinlarda YHXB deb ataladi), hokimliklar qoshidagi harakat xavfsizligi komissiyasi, Kasb-hunar taʼlimi markazi va Oʻzbekiston Respublikasi Transport vazirligining hududiy boʻlinmalari vakillari kiradi. Komissiya ishiga haydovchilarni tayyorlash va qayta tayyorlash sohasidagi mutaxassislar, shu jumladan davlat taʼlim muassasalari va avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish boʻyicha nodavlat taʼlim xizmatlari koʻrsatish faoliyatini amalga oshiruvchi yuridik shaxslar (keyingi oʻrinlarda oʻquv tashkilotlari deb ataladi), shuningdek, tasarrufida davlat taʼlim muassasasi boʻlgan vazirliklar va idoralar vakillari jalb etilishi mumkin. 6. Komissiya davlat taʼlim muassasasida haydovchilarni tayyorlash (qayta tayyorlash, malakasini oshirish) faoliyatini amalga oshirish uchun yaratilgan shart-sharoitlarning Avtomototransport vositalari va shahar elektr transporti vositalari haydovchilarini tayyorlash hamda qayta tayyorlash boʻyicha nodavlat taʼlim xizmatlari koʻrsatish faoliyatini litsenziyalash tartibi toʻgʻrisidagi nizom talablariga muvofiqligini oʻrganib chiqadi. Davlat budjeti hisobidan taʼminlangan oʻquv xonalari, oʻquv-mashq avtomobillari va oʻquv dasturlarini nodavlat taʼlim xizmatlari koʻrsatuvchi yuridik shaxslarga ijaraga va (yoki) subijaraga berish taqiqlanadi. 7. Davlat taʼlim muassasasining belgilangan talablarga muvofiqligi tekshiruv komissiyasi (5-bandda koʻrsatilgan) tomonidan oʻrganib chiqilib, yakunlari boʻyicha uch nusxada dalolatnoma tuziladi. Dalolatnoma hududiy YHXB boshligʻi tomonidan tasdiqlanib, xulosa tayyorlash uchun YHXXga yuboriladi, bir nusxasi hududiy YHXBda va bir nusxasi davlat taʼlim muassasasining oʻzida saqlanadi. 8. Komissiya tomonidan taqdim etilgan dalolatnoma YHXX tomonidan oʻrganib chiqilib, natijalari boʻyicha qaror qabul qiladi va ijro uchun hududiy YHXBlarga tegishli koʻrsatma beradi. Davlat taʼlim muassasalarini hududiy YHXBlarda hisobga qoʻyish taʼlim muassasasining nomi, manzili, bank rekvizitlari, ustavni tasdiqlash (roʻyxatdan oʻtkazish) toʻgʻrisida maʼlumot, mahalliy davlat organlarining qarori raqami, tayyorlanadigan haydovchilarning toifalari koʻrsatilgan holda alohida jurnalda yuritiladi. Davlat taʼlim muassasalarini hisobga olish jurnali Oʻzbekiston Respublikasi Ichki ishlar vazirligi tomonidan belgilangan tartibda roʻyxatdan oʻtkaziladi va hududiy YHXBda saqlanadi. 9. Avtomototransport vositalari va shahar elektr transporti vositalari haydovchilarini tayyorlash va qayta tayyorlash boʻyicha nodavlat taʼlim xizmatlarini koʻrsatuvchi yuridik shaxsning oʻquv guruhlari Oʻzbekiston Respublikasi Ichki ishlar vazirligi tomonidan tegishli toifadagi avtomototransport vositalari va shahar elektr transporti vositalari haydovchilarini tayyorlash va qayta tayyorlash boʻyicha taʼlim xizmatlari koʻrsatish faoliyati uchun berilgan litsenziya asosida YHXBlar tomonidan roʻyxatga olinadi. Belgilangan tartibda avtomototransport vositalari va shahar elektr transporti vositalari haydovchilarini tayyorlash va qayta tayyorlash xizmatlari koʻrsatish vakolati berilgan davlat taʼlim muassasalari oʻquv guruhlari YHXX koʻrsatmasiga asosan YHXB tomonidan roʻyxatga olinadi. Oʻquv guruhlarini roʻyxatga olish uchun barcha tegishli hujjatlar faqat Yagona interaktiv davlat xizmatlari portali orqali taqdim etiladi. Oʻquv guruhlarini roʻyxatga olish Vazirlar Mahkamasining 2021-yil 4-maydagi 271-son qarori bilan tasdiqlangan Avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish boʻyicha nodavlat taʼlim xizmatlari koʻrsatish faoliyatini amalga oshiruvchi yuridik shaxslarning oʻquv guruhlarini roʻyxatga olish boʻyicha davlat xizmatlari koʻrsatishning maʼmuriy reglamentida belgilangan tartibda roʻyxatga olinadi. Roʻyxatga olingan oʻquv guruhlari YHXXning Yagona avtomatlashtirilgan axborot tizimiga kiritiladi. Yagona axborot tizimida haydovchilikka nomzodlarning elektron hisobi (roʻyxati) yuritiladi. 91. “A” va “V” toifadagi transport vositalari haydovchilarini tayyorlash va qayta tayyorlash boʻyicha oʻquv guruhlari (davlat taʼlim muassasalarining oʻquv guruhlari bundan mustasno) Davlat yoʻl harakati xavfsizligi xizmatida roʻyxatga olinmaydi. 92. “A” va “V” toifadagi transport vositalarini boshqarish huquqini olish uchun talabgorlar haydovchilarni tayyorlash boʻyicha majburiy oʻquv dasturining nazariy qismini mustaqil oʻzlashtirishlari mumkin. Bunda talabgorlar oʻz ixtiyoriga koʻra nazariy bilimlarni olish uchun oʻquv tashkilotlarida (onlayn yoki oflayn shaklda) oʻqiydi yoxud mustaqil ravishda tayyorlanadi. 93. Talabgorlar “A” va “V” toifadagi transport vositalarini boshqarish huquqini olish uchun haydovchilarni tayyorlash boʻyicha majburiy oʻquv dasturining amaliy qismini oʻtash yuzasidan oʻquv tashkilotlariga murojaat qilganda, talabgorlar toʻgʻrisidagi maʼlumotlar elektron koʻrinishda shakllantiriladi va YHXBlarga yuboriladi. Bunda: talabgorlar majburiy oʻquv dasturida belgilangan amaliy mashgʻulotlarga toʻliq qatnashadilar; talabgorlar majburiy oʻquv dasturida belgilangan amaliy mashgʻulotlarni toʻliq oʻtagandan keyin, oʻquv tashkilotlari tomonidan transport vositalarini boshqarish koʻnikmalarini baholashning ijobiy natijalariga asosan yagona namunadagi elektron tasdiqnoma shakllantiriladi va ushbu tasdiqnoma YHXBlarga hamda imtihon markazlariga elektron shaklda yuboriladi; yagona namunadagi elektron tasdiqnoma haydovchilik guvohnomasini olish uchun nazariy va amaliy imtihonlarni topshirishga asos boʻlib xizmat qiladi. 10. Oʻquv tashkilotlarining rahbarlari haydovchilarni tayyorlash va qayta tayyorlash oʻquv guruhlarini ularda oʻqish boshlanishidan oldin YHXBda roʻyxatdan oʻtkazishi lozim. Taqdim etilayotgan oʻquv guruhi maʼlumotlarida oʻqishning boshlanishi va tugashi muddatlari hamda oʻqitiladigan oʻquvchilar roʻyxati qayd etiladi. 11. Avtomototransport vositalari va shahar elektr transporti vositalari haydovchilarini tayyorlash va qayta tayyorlash guruhlaridagi nomzodlar soni 25 kishidan oshmasligi lozim. 12. Avtomototransport vositalari va shahar elektr transport vositalari haydovchilarini tayyorlash va qayta tayyorlash oʻquv guruhlarining roʻyxati mashgʻulotlar boshlanishidan avval hududiy YHXBga taqdim etiladi. Oʻquv guruhining roʻyxati hududiy YHXBning roʻyxatlash va imtihon olish boʻlinmalari (keyingi oʻrinlarda RvaIOB deb ataladi) tomonidan oʻquv guruhlarini roʻyxatga olish kitobida qayd etiladi. 13. Hududiy YHXBda belgilangan tartibda hisobga olingan barcha oʻquv tashkilotlarining oʻquv moddiy-texnika bazasi va faoliyati har yili kamida bir marotaba atroflicha, har bir oʻquv guruhlarining oʻquv jarayoni esa har oyda kamida bir marotaba hududiy YHXBlar tomonidan oʻrganib boriladi. Oʻrganish natijalari yuzasidan dalolatnoma tuzilib, ish faoliyatida yoʻl qoʻyilgan kamchiliklarni bartaraf etmasdan kelayotgan Davlat taʼlim muassasasining yuqori turuvchi tashkilotiga taqdimnoma yuboriladi. 14. Oʻquv tashkilotlari tomonidan belgilangan muddatlarda koʻrsatilgan kamchiliklar bartaraf etilmasa, ushbu oʻquv tashkilotlarining yangi oʻquv guruhlarini hududiy YHXBning RvaIOBlarida roʻyxatdan oʻtkazish toʻxtatiladi. Yangi oʻquv guruhlarini roʻyxatdan oʻtkazish koʻrsatmadagi kamchiliklar oʻquv tashkilotlari tomonidan bartaraf etilgandan keyin tiklanadi. 15. Nodavlat taʼlim xizmatlari faoliyati bilan shugʻullanuvchi yuridik shaxsning avtomototransport vositalari va shahar elektr transporti vositalari haydovchilarini tayyorlash va qayta tayyorlash bilan bogʻliq yoʻnalishlar boʻyicha faoliyatida litsenziya shartlari va talablariga litsenziat tomonidan rioya etmaslik holati yuzasidan Oʻzbekiston Respublikasi Ichki ishlar vazirligining tegishli hududiy YHXBlari tegishli hududiy YHXBlar tomonidan xabardor qilinadi. Aniqlangan holatlar yuzasidan YHXX tomonidan qonunchilikda belgilangan tartibda qaror qabul qilinadi. 16. Hududiy YHXBning RvaIOBlarida avtomototransport vositalari va shahar elektr transporti vositalari haydovchilarini tayyorlash va qayta tayyorlash bilan shugʻullanuvchi barcha oʻquv tashkilotlari boʻyicha nazorat-kuzatuv yigʻmajildi yuritiladi. Unga oʻquv tashkilotiga avtomototransport vositalari va shahar elektr transporti vositalari haydovchilarini tayyorlash va qayta tayyorlash uchun berilgan litsenziyadan nusxa, oʻquv avtomototransport vositalarining roʻyxati, amaliy mashgʻulotlar oʻtkaziladigan yoʻnalishlar xaritasining nusxasi va boshqa maʼlumotlar tikib boriladi. 17. Avtomototransport vositalari va shahar elektr transporti vositalarini boshqarish huquqini beruvchi milliy haydovchilik guvohnomasini olishni istagan shaxslar maxsus ishlab chiqilgan va belgilangan tartibda tasdiqlangan oʻquv reja va dasturlariga muvofiq taʼlim olishlari shart. 18. Milliy haydovchilik guvohnomasini olish uchun fuqarolar yashash joyi boʻyicha roʻyxatga olingan hududidan qatʼi nazar, majburiy xizmatga chaqirilgan harbiy xizmatchilar xizmat joylaridagi hududiy YHXBning RvaIOBlarida imtihonlar topshiradi. 181. Avtomototransport vositalarini boshqarish huquqini berishga doir imtihonlarni oʻtkazish uchun litsenziyaga ega boʻlgan tadbirkorlik subyektlari — yuridik shaxslar faoliyat koʻrsatuvchi hududlarda imtihonlar faqat tadbirkorlik subyektlari — yuridik shaxslar tomonidan oʻtkaziladi. Tadbirkorlik subyektlari — yuridik shaxslar tomonidan imtihonlarni oʻtkazish Avtomototransport vositalarini boshqarish huquqini beruvchi milliy haydovchilik guvohnomasini olish uchun nazariy va amaliy imtihonlarni tadbirkorlik subyektlari — yuridik shaxslar tomonidan oʻtkazish tartibi toʻgʻrisidagi nizomda belgilangan tartibda amalga oshiriladi. 19. Alohida holatlarda (favqulodda holatlar yuz bergan vaqtda, oʻquv tashkilotlari imtihon olish joylaridan uzoq masofada joylashgan hududlarda va hokazo), istisno tariqasida, imtihonlar qabul qilish joyi yoki muddati hududiy YHXB rahbariyati tomonidan koʻrib chiqilishi mumkin. 20. “A1”, “A”, “B”, “C” va “D” toifalaridagi avtomototransport vositalarini va tramvay, trolleybuslarni boshqarish huquqini beruvchi milliy haydovchilik guvohnomalari nazariy va amaliy imtihonlarni topshirgan shaxslarga beriladi. 21. “B” va (yoki) “D” toifali avtotransport vositalarini boshqarish huquqiga ega boʻlgan shaxslardan “C” toifadagi avtotransport vositalari haydovchilarini qayta tayyorlashda, “B” va (yoki) “C” toifali avtotransport vositalarini boshqarish huquqiga ega boʻlgan shaxslardan “D” toifadagi avtotransport vositalari haydovchilarini qayta tayyorlashda nazariy va amaliy imtihonlar topshiriladi. “BE”, “CE” va “DE” toifalardagi avtotransport vositalari haydovchilarini qayta tayyorlashda faqat amaliy imtihonlar topshiriladi. Shaxs, agar avtotransport vositasini kamida uch yil mobaynida boshqargan boʻlsa, “D” toifasiga qayta tayyorlashga va imtihonlar topshirishga qoʻyiladi. 22. Amaliy imtihonlarda qaysi toifadagi avtomototransport vositasini boshqarish huquqini berish uchun olinayotgan boʻlsa, topshiruvchining faqat shu toifadagi avtomototransport vositasini boshqarish boʻyicha malakasi tekshiriladi. 23. Amaliy imtihonlar oʻquv tashkiloti tomonidan taqdim etilgan tegishli toifadagi boshqarishni oʻrgatish avtomototransport vositasida olinadi. Bunda “D” toifadagi avtotransport vositasini boshqarish boʻyicha milliy haydovchilik guvohnomasini olish uchun imtihonlar haydovchi oʻrindigʻidan tashqari oʻrindiqlar soni 16 tadan ortiq boʻlgan boshqarishni oʻrgatish avtobusida oʻtkaziladi. Amaliy imtihon olinadigan transport vositalarining texnik holati hududiy YHXBning imtihon oluvchi xodimi tomonidan koʻzdan kechirilib, belgilangan talabga javob berishi tekshirilishi kerak. 24. Oliy taʼlim muassasalari va kasb-hunar kollejlarini avtotransport vositalari haydovchilarini tayyorlash boʻyicha tasdiqlangan yagona oʻquv dasturiga kiritilgan fanlar toʻliq oʻzlashtirilishini taqozo etgan ixtisosliklar boʻyicha tugatgan hamda transport vositalarini amaliy boshqarish darslarini oʻzlashtirgan shaxslarga (mazkur taʼlim muassasalarining talaba, oʻquvchi yoki kursantlar sirasidan boʻlgan taqdirda) “B” yoki “B” va “C” toifadagi avtotransport vositalarini boshqarish huquqini beruvchi milliy haydovchilik guvohnomasini olish uchun imtihonlarni topshirishga ruxsat etiladi. 241. “A1” kichik toifadagi transport vositalarini boshqarish huquqini beradigan milliy haydovchilik guvohnomasini olish uchun talabgorlarga haydovchilarni tayyorlash majburiy oʻquv dasturini oʻtamasdan turib, toʻgʻridan-toʻgʻri nazariy va amaliy imtihonlarni topshirishga ruxsat etiladi. Bunda: talabgorlar oʻzlarining ixtiyoriga koʻra oʻquv kurslarida (onlayn yoki oflayn shaklda) oʻqishi yoxud mustaqil tayyorlanishi mumkin boʻladi; milliy haydovchilik guvohnomasini olish uchun talabgorlardan haydovchilarni tayyorlash oʻquv dasturi boʻyicha oʻqishni tugatganligi haqidagi yagona namunadagi elektron tasdiqnoma talab etilmaydi. 25. Oʻquv muddati yakunida “A” toifadagi transport vositalarini boshqarish huquqiga ega boʻlish uchun 16 yoshga; “B” va (yoki) “C” toifadagi avtotransport vositalarini boshqarish huquqiga ega boʻlish uchun 18 yoshga; “D” toifadagi avtotransport vositalarini, tramvay va trolleybuslarni boshqarish huquqiga ega boʻlish uchun 21 yoshga toʻlgan shaxslarga imtihonlar topshirishga ruxsat etiladi. Ushbu Nizomning 54-bandida koʻrsatilgan holat bundan mustasno. 26. Maxsus tovushli va yorugʻlik ishoralari bilan jihozlangan yoki xavfli yuklarni tashiydigan avtotransport vositalarini boshqarish uchun oxirgi uch yil, shuningdek, shahar, shahar atrofidagi, shaharlararo va xalqaro yoʻnalishda qatnaydigan avtobuslarni va mikroavtobuslarni boshqarish uchun oxirgi besh yil mobaynida tegishli toifadagi avtotransport vositalarida haydovchi boʻlib ishlagan shaxslarga ruxsat etiladi. Tijorat asosida yoʻlovchilarga avtotransport xizmati koʻrsatish uchun yengil avtomobillarni boshqarishga ruxsat avtotransport vositalarini oxirgi uch yil mobaynida boshqargan shaxslarga beriladi. Haydovchilik faoliyati muddatini belgilashda mehnat daftarchasidan koʻchirma, avtotransport vositasi roʻyxatdan oʻtkazilganligi haqidagi guvohnoma, ijara shartnomasi yoki ishonchnoma asos boʻladi. 28. “BE”, “CE” va “DE” toifalaridagi avtotransport vositalari tarkiblarini boshqarish huquqi oxirgi oʻn ikki oy mobaynida tegishli toifalardagi avtotransport vositalarini boshqarish boʻyicha haydovchilik stajiga ega boʻlgan va oʻquv tashkilotida qayta tayyorgarlikdan oʻtgan hamda amaliy imtihonlarni muvaffaqiyatli topshirgan shaxslarga beriladi. “DE” toifasidagi avtotransport vositalari tarkibini boshqarish huquqini olish uchun “D” toifasiga ega boʻlgan haydovchilardan amaliy imtihonlar boʻgʻimli avtobuslarda olinadi. 29. “D” toifadagi avtotransport vositasini boshqarish huquqi kamida uch yil mobaynida “B” yoki “C” toifasidagi avtotransport vositalarini boshqarish boʻyicha haydovchilik stajiga ega boʻlgan, oʻquv tashkilotida qayta tayyorgarlikdan oʻtgan hamda nazariy va amaliy imtihonlarni muvaffaqiyatli topshirgan shaxslarga beriladi. 30. Tijorat asosida yoʻlovchilar tashish boʻyicha avtotransport xizmatlari koʻrsatadigan, haydovchining oʻrindigʻidan tashqari toʻrttadan ortiq oʻrindiqlarga ega boʻlgan, biroq “D” toifasiga tegishli boʻlmagan yengil avtomobillarni boshqarishga kamida besh yil mobaynida tegishli toifadagi avtotransport vositalarini boshqargan haydovchilarga ruxsat etiladi. 31. Har qanday avtomototransport vositalarini boshqarish huquqini beruvchi haydovchilik guvohnomasi boʻlgan shaxslar, oʻn ikki oydan koʻp vaqt avtomototransport vositasini boshqarmagan boʻlsalar, ish beruvchi tomonidan ular nazariy va amaliy imtihonlarni topshirish uchun yuboriladi. Imtihonlarni ijobiy topshirgan shaxslar tashkilotlarda kamida 30 soatlik amaliy boshqarish boʻyicha koʻnikma (stajirovka)dan oʻtganidan keyin, ularga avtomototransport vositalarini mustaqil boshqarishiga ruxsat etiladi. 32. Agar tramvay yoki trolleybus haydovchilari oʻn ikki oydan koʻp vaqt shu toifadagi transport vositalarida haydovchi sifatida ishlamagan boʻlsalar, hududiy YHXBning RvaIOBlarida nazariy imtihonlar, tashkilot attestatsiya komissiyasi tomonidan ularning kasbiy bilimi va boshqarish tajribasi tekshirilib, amaliy imtihonlar olingandan soʻng, belgilangan yoʻnalishlarda 70 — 140 soat) amaliy boshqarish boʻyicha koʻnikma (stajirovka)dan oʻtganlaridan keyingina tramvay yoki trolleybusni mustaqil boshqarishlariga ruxsat etiladi. 33. Avtomobil transportida shahar, shahar atrofi, shaharlararo, xalqaro yoʻnalishlarda yoʻlovchilar tashish faoliyatini amalga oshirish istagini bildirgan haydovchilar yuridik shaxslarda belgilangan muddat va yoʻnalishlarda (“D” toifadagi avtotransport vositalarida haydovchilik tajribasiga ega boʻlgan haydovchilar uchun — 60 soat, haydovchilik tajribasiga ega boʻlmagan haydovchilar uchun — 224 soat) amaliy boshqarish boʻyicha koʻnikma (stajirovka)dan oʻtganlaridan keyingina tegishli toifadagi avtomobillarni mustaqil boshqarishlariga ruxsat etiladi. 34. Barcha avtomototransport vositalarining haydovchilari Oʻzbekiston Respublikasi Sogʻliqni saqlash vazirligi tomonidan belgilangan muddatda, tijorat asosida yoʻlovchilarga xizmat koʻrsatish bilan shugʻullanuvchi haydovchilar esa bir yilda bir marta majburiy ravishda tibbiy koʻrikdan oʻtishlari shart. 35. Agar DYHXX organlari yoki avtotransport tashkilotlaridagi mansabdor shaxslarda haydovchining sogʻligʻiga nisbatan shubha tugʻilgan boʻlsa, unga belgilangan muddatdan oldin kasbiga layoqati boʻyicha tibbiy koʻrikdan qayta oʻtish uchun yoʻllanma berilishi mumkin. 36. Agar haydovchi kasbiga layoqati boʻyicha tibbiy koʻrikdan qayta oʻtishdan boʻyin tovlasa yoki u tibbiy komissiya tomonidan avtomototransport vositalarini boshqarishga noloyiq deb topilsa unga doir hujjatlar hududiy DYHXX xodimi tomonidan, belgilangan tartibda avtomototransport vositasini boshqarish huquqidan mahrum etish masalasini koʻrib chiqish uchun sud idoralariga yuboriladi. Haydovchini tibbiy koʻrikdan qayta oʻtkazish haqidagi qaror hududiy YHXB boʻlinmalarining boshligʻi yoki guruhlarining katta inspektori, ular boʻlmaganda esa ichki ishlar boʻlimi boshligʻi yoki uning oʻrinbosari tomonidan qabul qilinadi. 37. Haydovchilarni avtomototransport vositalarini boshqarish huquqidan mahrum qilish toʻgʻrisidagi qaror qonunchilik hujjatlarida belgilangan tartibda qabul qilinadi. Avtomototransport vositalarini boshqarish huquqidan mahrum qilingan shaxslar, ushbu huquqini tiklash uchun, mahrum qilish muddatidan qatʼi nazar, maʼmuriy jazo muddati tugagandan keyin: majburiy tibbiy koʻrikdan oʻtadi; oʻquv tashkilotlarida tegishli toifadagi avtomototransport vositalari haydovchilarini tayyorlash (qayta tayyorlash) oʻquv dasturining (nazariy va amaliy) toʻliq kursi boʻyicha oʻqiydi; oʻquv dasturi boʻyicha oʻqishni tugatganligi haqidagi yagona namunadagi elektron tasdiqnoma asosida nazariy hamda amaliy imtihonlar topshirishga ruxsat beriladi. Bu holda imtihon komissiyasining qaroriga muvofiq boshqarish huquqidan mahrum qilingan biror toifadagi avtomototransport vositalarini boshqarish boʻyicha, “D” toifasi mavjud boʻlgan holatlarda “D” toifadagi avtotransport vositalarini boshqarish boʻyicha amaliy imtihonlar olinadi. 38. Birinchi marotaba haydovchilik guvohnomasini olish uchun murojaat qilgan barcha xorijiy fuqarolarga va fuqaroligi boʻlmagan shaxslarga milliy haydovchilik guvohnomalarini berish ushbu Nizomda nazarda tutilgan umumiy qoidalar asosida amalga oshiriladi. 39. Imtihonlarni qabul qilish va “A1”, “A”, “B”, “C”, “D”, “BE”, “CE”, “DE” toifadagi avtomototransport vositalarini, shuningdek, tramvay, trolleybuslarni boshqarish huquqini beruvchi milliy haydovchilik guvohnomalarni berish hududiy YHXBning RvaIOBlari tomonidan amalga oshiriladi, mazkur Nizomning 181-bandida nazarda tutilgan hollar bundan mustasno. 40. Barcha toifadagi avtomototransport vositalarini boshqarish huquqini berish uchun nazariy va amaliy (tramvay, trolleybuslarni boshqarish huquqini berishdan tashqari) imtihonlarni hududiy YHXBning RvaIOBlarida imtihon olish komissiyalari qabul qiladi. Mazkur Nizomning 181-bandida nazarda tutilgan hollar bundan mustasno. 41. Hududiy YHXBning RvaIOBda imtihon olish komissiyasi tarkibi kamida uch kishidan iborat boʻlishi kerak. Imtihon olish komissiyasi tarkibiga: hududiy YHXBning RvaIOB boshligʻi (komissiya raisi); hududiy YHXBning RvaIOB inspektori, oʻquv tashkilotlarining (imtihon topshirayotgan oʻquv guruhi oʻqituvchisi, shuningdek, oʻquv tashkilotidan bir nafardan ortiq oʻqituvchi jalb etilmasligi kerak), avtotransport korxonasi, mudofaa ishlari boʻlimi va boshqa tashkilotlarning vakillari kiritiladi. 42. Imtihonlar DYHXX boʻlinmalarining lavozim yoʻriqnomalarida imtihonlarni qabul qilish xizmat vazifasiga kiritilgan, vakolatli masʼul shaxslari tomonidan qabul qilinadi. Imtihon oluvchining lavozim yoʻriqnomasi va unga qoʻyiladigan talablar Oʻzbekiston Respublikasi Ichki ishlar vazirligi tomonidan ishlab chiqiladi va tasdiqlanadi. 43. Oʻquv guruhidagi mashgʻulotlar tugagandan soʻng, oʻquv tashkilotida oʻtkazilgan bitiruv imtihonlarining bayonnomasi va nomzodga berilgan yagona namunadagi elektron tasdiqnoma hududiy YHXBning RvaIOB xodimi tomonidan tekshiriladi va oldin taqdim etilgan roʻyxatdagi maʼlumotlar bilan solishtiriladi, shundan keyin nomzodning imtihon varaqasi oʻsha xodimning imzosi bilan tasdiqlanadi. 44. Milliy haydovchilik guvohnomasini olish uchun haydovchilikka nomzodlar hududiy YHXBning RvaIOBlariga quyidagi hujjatlarni taqdim etishlari lozim: b) avtomototransport vositalari haydovchilarini tayyorlash boʻyicha tasdiqlangan yagona oʻquv dasturiga kiritilgan fanlarning toʻliq oʻzlashtirilishini taqozo etgan ixtisosliklar boʻyicha oliy va oʻrta maxsus, kasb-hunar taʼlimi muassasalarini tugatganligi toʻgʻrisidagi diplom va oʻquv dasturidagi fanlarni oʻzlashtirganligi toʻgʻrisidagi diplom ilovasining nusxalari (ushbu Nizomning 24-bandida nazarda tutilgan shaxslar uchun); v) sogʻligʻi va tegishli toifadagi avtomototransport vositalarini boshqarishga yaroqliligi toʻgʻrisidagi tibbiy maʼlumotnoma; g) milliy haydovchilik guvohnomasini olish uchun toʻlovlar toʻlanganligi haqidagi bank muassasasining toʻlov qogʻozi; d) oʻquv tashkiloti tomonidan toʻldirilib tasdiqlangan haydovchining imtihon varaqasi (ushbu Nizomning 24 va 241-bandlarida nazarda tutilgan shaxslardan tashqari) va fuqaroning pasporti yoki uning oʻrnini bosuvchi boshqa hujjat. 45. Imtihonlar quyidagi tartibda oʻtkaziladi: avval — nazariy, keyin — amaliy. Nazariy imtihonlarni topshira olmagan shaxslar amaliy imtihonlarga qoʻyilmaydi. 46. Haydovchilikka nomzodlar, shuningdek, milliy haydovchilik guvohnomasini almashtirish va avtomototransport vositalarini boshqarish huquqidan mahrum qilish muddati tugagandan soʻng milliy haydovchilik guvohnomasi dublikatini olish uchun imtihonlarga yuborilgan haydovchilar uchun takroriy amaliy imtihonlar oldingi imtihonlardan soʻng kamida yetti kun oʻtgandan keyin, nazariy imtihonlar esa keyingi ish kuni oʻtkaziladi. Nazariy imtihonlarda imtihon topshiruvchining yoʻl harakati qoidalari va oʻquv dasturida nazarda tutilgan boshqa fanlar boʻyicha bilimlari tekshiriladi. Nazariy imtihonlar Oʻzbekiston Respublikasi Ichki ishlar vazirligi tomonidan tasdiqlangan imtihon savollari orqali qabul qilinadi. Amaliy imtihonlar Oʻzbekiston Respublikasi Ichki ishlar vazirligi tomonidan tasdiqlangan “Amaliy boshqaruv imtihonlarini qabul qilish metodikasi” asosida qabul qilinadi. Eshitish qobiliyati cheklangan haydovchilikka nomzodning xohishiga koʻra imtihonlarni oʻtkazishda surdotarjimon ishtirok etishi mumkin. 47. Nazariy imtihonlarda olingan ijobiy baho ikki oy davomida haqiqiy deb hisoblanadi. Agar haydovchilikka nomzod ushbu muddatda amaliy imtihonlarni topshira olmasa, u yana qayta nazariy imtihonlarga yuboriladi. 48. Nazariy va amaliy imtihonlar natijalari haydovchining imtihon varaqasiga kiritiladi hamda imtihon olish komissiyasining bayonnomasi bilan rasmiylashtiriladi. Bayonnoma imtihonda qatnashgan komissiya aʼzolari tomonidan imzolanadi va hududiy YHXBning RvaIOBlari boshliqlari tomonidan tasdiqlanadi. 49. Nazariy va amaliy imtihonlarni topshirgan shaxslarga mazkur bayonnoma yoki tegishli litsenziyaga ega boʻlgan tadbirkorlik subyektlari — yuridik shaxslar tomonidan berilgan maxsus sertifikat asosida milliy haydovchilik guvohnomasi beriladi. 50. Milliy haydovchilik guvohnomasi berilishining asosliligi va toʻgʻri toʻldirilganligi imtihon olish komissiyasining raisi tomonidan tekshiriladi. Milliy haydovchilik guvohnomasining seriyasi, raqami, qachon va kim tomonidan berilganligi shaxsning oʻquv tashkilotida oʻqishni tugatganligi toʻgʻrisidagi yagona namunadagi elektron tasdiqnomasiga kiritiladi, QR-kod bilan tasdiqlanadi. 51. Milliy haydovchilik guvohnomasidagi boshqarilishiga ruxsat berilgan avtomototransport vositalari toifasi koʻrsatilgan pozitsiyaning (9-grafa) bloklarida ushbu toifadagi transport vositasini boshqarish uchun ruxsat berilgan sanasi (10-grafa) va muddati (11-grafa) koʻrsatiladi, boshqarilishiga ruxsat berilmagan avtomototransport vositalari toifasi koʻrsatilgan pozitsiyasidagi bloklar boʻsh qoldiriladi. “A1” kichik toifadagi transport vositalarini boshqarishga ruxsat berish, milliy haydovchilik guvohnomasining “A” toifasi 12-grafasiga “A1” belgisini qoʻyish orqali amalga oshiriladi. 52. Tramvay va trolleybuslarni boshqarish huquqiga ruxsat beruvchi milliy haydovchilik guvohnomasini olishda “Alohida belgilar uchun” joyida transport vositalarining tegishli toifasi koʻrsatilgan yozuv (tegishli ravishda “TRAMVAY” yoki “TROLLEYBUS”) kiritiladi. 53. Tibbiy komissiya tomonidan qayta tekshiruvdan oʻtish muddati belgilangan shaxslarga milliy haydovchilik guvohnomasini berishda “Alohida belgilar uchun” joyida “Tibbiy ma`lumotnoma majburiy” degan yozuv kiritiladi. 54. “Temurbeklar maktabi” harbiy-akademik litseyi oʻquvchilariga va Mudofaa vazirligi tomonidan avtomototransport vositalari haydovchilari mutaxassisligi boʻyicha oʻqishga jalb etilgan chaqiriluvchilarga oʻqishni tugatganlaridan soʻng, 18 yoshga toʻlmagan boʻlsalar-da, imtihonlarni topshirishlariga ruxsat beriladi. Ularga, nazariy va amaliy imtihonlarni topshirganlaridan soʻng, tegishli toifadagi (“B” va (yoki) “C”) avtotransport vositalarini boshqarish huquqini beruvchi milliy haydovchilik guvohnomasi beriladi. Bunda “Alohida belgilar uchun” joyida uning egasi qaysi muddatdan (18 yoshga toʻlganidan keyin) avtotransport vositasini boshqarish huquqiga ega ekanligi koʻrsatiladi. 55. Manfaatdor shaxs milliy haydovchilik guvohnomasini oʻzi kelib YHXBning RvaIOB yoki Davlat xizmatlari markazidan shaxsini tasdiqlovchi hujjat asosida oʻzi olib ketadi yoxud xohishiga koʻra milliy haydovchilik guvohnomasini pochta aloqasi orqali olishi mumkin. Milliy haydovchilik guvohnomasi vakolatnoma (ishonchnoma) bilan berilmaydi. 56. Ozodlikdan mahrum qilinib jazo muddatini oʻtayotgan, lekin avtomototransport vositalarini boshqarish huquqidan mahrum qilinmagan shaxslarning milliy haydovchilik guvohnomasi jazoni ijro etish muassasasi rahbariyatining iltimosnomasiga asosan (milliy haydovchilik guvohnomasi saqlanayotgan) hududiy YHXBning RvaIOB tomonidan ushbu muassasaga yuborilishi mumkin. 57. Milliy haydovchilik guvohnomasi egasining belgilangan tartibdagi arizasi, uning oldingi haydovchilik guvohnomasi (eski namunadagi haydovchilik guvohnomalari uchun — uning taloni ham) hamda egasining fuqarolik pasporti yoki uning oʻrnini bosuvchi boshqa hujjat taqdim etilganidan soʻng almashtiriladi. 63. Yaroqsiz holga kelgan milliy haydovchilik guvohnomasi ushbu Nizomning 57-bandiga muvofiq almashtiriladi. 64. Milliy haydovchilik guvohnomasi almashtirilganda yangi berilayotgan milliy haydovchilik guvohnomasining “Alohida belgilar uchun” joyida birinchi marotaba olgan eski haydovchilik guvohnomasining seriyasi, tartib raqami va berilgan sanasi yozib qoʻyiladi. 66. Yoʻqolgan (oʻgʻirlangan, yongin, tabiiy ofat oqibatida va boshqa hollarda) milliy haydovchilik guvohnomasining dublikati haydovchining arizasiga muvofiq, masʼul xodim tomonidan haydovchilik guvohnomasi olinganligi toʻgʻrisidagi maʼlumotlar YHXXning Yagona avtomatlashtirilgan axborot tizimi orqali tekshirilgandan soʻng imtihonlarsiz beriladi. 71. Milliy haydovchilik guvohnomasi oʻrniga milliy haydovchilik guvohnomasining dublikati berilganidan keyin, yoʻqolgan milliy haydovchilik guvohnomasi topilgan taqdirda, u haqiqiy emas deb hisoblanadi va hududiy YHXBning RvaIOBlariga topshiriladi va belgilangan tartibda yoʻq qilinadi. 72. Eski namunadagi milliy haydovchilik guvohnomalari yangi namunadagi milliy haydovchilik guvohnomalariga umumiy asoslarda almashtiriladi. 73. Uzluksiz haydovchilik mehnat faoliyati 10 yildan ortiq boʻlgan “B” va “C” toifali haydovchilik guvohnomasi boʻlgan shaxslarning haydovchilik guvohnomasini “BE” va “CE” toifaga almashtirish haydovchining mehnat daftarchasidan koʻchirma asosida nazariy va amaliy imtihon topshirganlaridan soʻng amalga oshiriladi. 74. Xalqaro haydovchilik guvohnomalari va Yoʻl harakati toʻgʻrisidagi Konvensiya (Vena, 1968-yil 8-noyabr) talablariga javob beradigan milliy haydovchilik guvohnomalari Oʻzbekiston Respublikasi hududida avtomototransport vositalarini boshqarish uchun haqiqiy hisoblanadi. Oʻzbekiston Respublikasi fuqarolari uchun Oʻzbekiston Respublikasi hududida faqat Oʻzbekiston Respublikasining milliy haydovchilik guvohnomalari avtomototransport vositalarini boshqarish uchun haqiqiy hisoblanadi. 75. Xorijiy davlatlarning diplomatik vakolatxonalari va konsullik muassasalari hamda xalqaro, hukumatlararo tashkilotlar vakolatxonalari va xorijiy davlatlarning hukumat tashkilotlari boshliqlari va boshqa xodimlarining (diplomatik va maʼmuriy-texnik xodimlarning), shuningdek, Oʻzbekiston Respublikasi Ichki ishlar vazirligida akkreditatsiya qilingan xorijiy ommaviy axborot vositalari vakillarining Yoʻl harakati toʻgʻrisidagi Konvensiya (Vena, 1968-yil 8-noyabr) talablariga javob bermaydigan milliy haydovchilik guvohnomalari belgilangan tartibda Oʻzbekiston Respublikasi Tashqi ishlar vazirligi orqali YHXBBga murojaat qilish sharti bilan Oʻzbekiston Respublikasining milliy haydovchilik guvohnomasiga almashtiriladi. Xorijiy fuqarolarning ushbu toifasi uchun haydovchilik guvohnomalari imtihonlar topshirilmasdan almashtiriladi. Tegishli bitim mavjud boʻlgan taqdirda nodavlat notijorat tashkilotlarining xorijiy xodimlariga milliy haydovchilik guvohnomalari Oʻzbekiston Respublikasi Adliya vazirligi orqali Oʻzbekiston Respublikasi Tashqi ishlar vazirligining YHXBBga murojaat qilish va tibbiy koʻrikdan oʻtish sharti bilan Oʻzbekiston Respublikasining milliy haydovchilik guvohnomalariga almashtirilishi mumkin. Xorijiy fuqarolarning ushbu toifasi uchun haydovchilik guvohnomalarini almashtirish imtihonlar topshirilgandan keyin amalga oshiriladi. 76. Boshqa xorijiy fuqarolar va fuqaroligi boʻlmagan shaxslarning hamda Oʻzbekiston Respublikasi fuqarolarining xorijiy davlatlarda olgan haydovchilik guvohnomalarini Oʻzbekiston Respublikasining milliy haydovchilik guvohnomalariga almashtirishdan oldin ular YHXBB orqali Tashqi ishlar vazirligida tekshiriladi. Tekshirish natijasida haydovchilik guvohnomalari tasdiqlangan shaxslarning haydovchilik guvohnomasi, ular nazariy va amaliy imtihonlarni topshirganlaridan soʻng, Oʻzbekiston Respublikasining milliy haydovchilik guvohnomalariga almashtiriladi. Oʻzbekiston Respublikasi fuqarolari, xorijiy fuqarolar va fuqaroligi boʻlmagan shaxslarning xorijiy davlatlarda olingan haydovchilik guvohnomalari belgilangan tartibda Oʻzbekiston Respublikasining milliy haydovchilik guvohnomalariga almashtirib berilganidan soʻng xorijiy davlatdan olingan haydovchilik guvohnomalari YHXBB tomonidan Oʻzbekiston Respublikasi Tashqi ishlar vazirligi orqali haydovchilik guvohnomasini bergan xorijiy davlat tashkilotiga (yuridik shaxsga) yuboriladi. 77. Milliy haydovchilik guvohnomalari blankalari plastik shaklda Oʻzbekiston Respublikasi Vazirlar Mahkamasi tomonidan tasdiqlanadigan namunaga muvofiq YHXX buyurtmasiga asosan tayyorlanadi. Buyurtma 6 oylik doimiy zaxira boʻlishini inobatga olib beriladi. 78. Milliy haydovchilik guvohnomalarining plastik shakldagi kartochkalari joylardan tushgan buyurtmalarga asosan YHXBB tomonidan tarqatiladi. 79. Milliy haydovchilik guvohnomalari hamda qatʼiy hisobot blankalarining kirim va chiqimlari hisobot kitobida qayd etiladi. 80. Milliy haydovchilik guvohnomalarining toʻldirilmagan plastik kartalari qatʼiy hisobot hujjatlari tariqasida saqlanadi. 81. Toʻldirish (yoki chop etish) jarayonida buzilgan milliy haydovchilik guvohnomalarining plastik kartalari boʻyicha dalolatnoma rasmiylashtirilib hududiy YHXBda komission tartibda yoʻq qilinadi. Dalolatnomaning bir nusxasi YHXXga yuboriladi. 82. Tibbiy koʻrik xulosasi asosida transport vositalarini boshqarish huquqidan chetlatilgan, yoʻqolgani oʻrniga dublikati berilgandan soʻng topib olingan, mahrum etilgan muddatdan keyin ikki yil davomida talab qilib olinmagan, vafot etgan fuqarolarning milliy haydovchilik guvohnomalari va eski namunadagi haydovchilik guvohnomalarining talonlari navbatdagi taftishda belgilangan tartibda yoʻq qilinadi. 83. Mazkur Nizomda nazariy va amaliy imtihonlarni oʻtkazish tartibi uchun koʻzda tutilgan blankalar Qoraqalpogʻiston Respublikasi Ichki ishlar vazirligi, Toshkent shahar ichki ishlar bosh boshqarmasi va viloyatlar ichki ishlar boshqarmalarining YHXBlari tomonidan tayyorlanadi. 84. Milliy haydovchilik guvohnomasini berish uchun asos boʻlgan hujjatlar (ariza, eski haydovchilik guvohnomasi, tadbirkorlik subyekti tomonidan rasmiylashtirib berilgan maxsus sertifikat toʻlov qogʻozlari va boshqalar) hamda oʻquv guruhlaridagi oʻquvchilarning roʻyxati alohida ish hujjatlari sifatida tikiladi va belgilangan tartibda ikki yil saqlanadi. Milliy haydovchilik guvohnomasining oʻrniga yangisi berilganda eski milliy haydovchilik guvohnomasi boshqa asos boʻluvchi hujjatlar bilan birga tikiladi. Imtihon olish komissiyasi bayonnomalari — oʻn yil, milliy haydovchilik guvohnomalarini berish kitobi — oltmish yil hududiy YHXBning RvaIOBlarida belgilangan tartibda saqlanadi. Avtomotoransport vositalari va shahar elektr transporti vositalari haydovchilarini tayyorlash va qayta tayyorlash, ulardan imtihon olish, milliy haydovchilik guvohnomalarini berish bilan bogʻliq boʻlgan barcha ish yuritish hujjatlari Oʻzbekiston Respublikasi Ichki ishlar vazirligi tomonidan tasdiqlangan namunalar asosida olib boriladi. 1. Mazkur Nizom avtomototransport vositalarini boshqarish huquqini beruvchi milliy haydovchilik guvohnomasini olish uchun nazariy va amaliy imtihonlar (keyingi oʻrinlarda — imtihonlar) oʻtkazish bilan bogʻliq davlat xizmatlarining tadbirkorlik subyektlari — yuridik shaxslar (keyingi oʻrinlarda — tadbirkorlik subyektlari) tomonidan koʻrsatilishi tartibini belgilaydi. 2. Imtihonlarni oʻtkazish ushbu davlat xizmatlarini koʻrsatish huquqini beruvchi tegishli litsenziyaga ega boʻlgan tadbirkorlik subyektlari tomonidan toʻlov asosida amalga oshiriladi. 3. Tadbirkorlik subyektlarida “A1”, “A”, “B”, “C”, “D”, “BE”, “CE” va “DE” toifali transport vositalarini boshqarish huquqini olish uchun imtihonlar oʻtkaziladi. 4. Avtomototransport vositalarini boshqarish huquqini beruvchi milliy haydovchilik guvohnomasini olish uchun nazariy va amaliy imtihonlarni tadbirkorlik subyektlari — yuridik shaxslar tomonidan oʻtkazish va milliy haydovchilik guvohnomasini rasmiylashtirish boʻyicha davlat xizmatlari koʻrsatish ushbu Nizomga 1-ilovada keltirilgan sxemaga muvofiq amalga oshiriladi. 5. Avtomototransport vositalarini boshqarish huquqini olish istagida boʻlgan shaxs (keyingi oʻrinlarda — ariza beruvchi shaxs) imtihonlarni oʻtkazish boʻyicha davlat xizmatlarini koʻrsatish huquqini beruvchi tegishli litsenziyaga ega boʻlgan tadbirkorlik subyektiga bevosita yoki onlayn murojaat (keyingi oʻrinlarda — ariza) qiladi. 6. Ariza beruvchi shaxs “Yoʻl harakati toʻgʻrisida”gi Oʻzbekiston Respublikasi Qonunining 44-moddasida belgilangan yoshga toʻlgan boʻlishi va quyidagi hujjatlarni qogʻoz yoki elektron shaklda taqdim etishi kerak: a) ariza (shakli tadbirkorlik subyekti tomonidan belgilanadi va u axborot stendida yoki veb saytda joylashtiriladi); b) fuqarolik pasporti yoki uning oʻrnini bosuvchi (shaxsini tasdiqlovchi) boshqa rasmiy hujjat nusxasi; v) sogʻligʻi va tegishli toifadagi avtomototransport vositalarini boshqarishga yaroqliligi toʻgʻrisidagi tibbiy maʼlumotnoma nusxasi; d) avtomototransport vositalari haydovchilarini tayyorlash boʻyicha tasdiqlangan yagona oʻquv dasturiga kiritilgan fanlarning toʻliq oʻzlashtirilishini taqozo etgan ixtisosliklar boʻyicha oliy va oʻrta maxsus, kasb-hunar taʼlimi muassasalarini tugatganligi toʻgʻrisidagi diplom va oʻquv dasturidagi fanlarni oʻzlashtirganligi toʻgʻrisidagi diplom ilovasining nusxalari; e) haydovchilik guvohnomasiga ega boʻlgan shaxslar haydovchilik guvohnomasini almashtirish, qoʻshimcha toifa olish va mavjud toifa boʻyicha malakasini tasdiqlash uchun imtihondan oʻtkazilishi qonunchilik hujjatlarida belgilangan hollarda mazkur bandning “a”, “b” va “v” kichik bandlarida belgilangan hujjatlar bilan birga haydovchilik guvohnomasi nusxasi; j) transport vositasini boshqarish huquqidan mahrum etiladigan va qonunchilik hujjatlarida nazarda tutilgan boshqa hollarda mazkur bandning “a”, “b” va “v” kichik bandlarida belgilangan hujjatlar bilan birga vakolatli ichki ishlar organining imtihonga yoʻllanmasi nusxasi. Qonunchilik hujjatlarida belgilangan hollarda ariza beruvchi shaxs “Yoʻl harakati toʻgʻrisida”gi Oʻzbekiston Respublikasi Qonunining 44-moddasida belgilangan yoshga toʻlgan boʻlishiga doir talabdan chetga chiqilishi mumkin. 7. Ariza tushgan vaqtdan boshlab 24 soat ichida (ish kuni boʻlmagan kunlar bundan mustasno) tadbirkorlik subyektining masʼul xodimi tomonidan koʻrib chiqiladi. Koʻrib chiqish natijalari boʻyicha ariza beruvchi shaxsning elektron manzili (yoki telefon raqami)ga imtihonlarni oʻtkazish boʻyicha davlat xizmatlarini koʻrsatish vaqti, shartlari va toʻlov miqdori toʻgʻrisida elektron xabar yuboriladi. 8. Ariza beruvchi shaxs tomonidan imtihonlarni oʻtkazish boʻyicha davlat xizmatlarini koʻrsatish uchun belgilangan toʻlovning amalga oshirilishi uning davlat xizmatlarini koʻrsatish shartlariga roziligini ifodalaydi. Toʻlov tasdiqlangach, imtihonlarni topshirish vaqti rezerv qilinadi. 9. Imtihonlar uchun rezerv qilingan vaqtga oʻzgartirish kiritish (faqat boshqa kunga kechiktirish) ariza beruvchi shaxs tomonidan davlat xizmatini koʻrsatuvchi tadbirkorlik subyektining veb saytida amalga oshirilishi mumkin. Imtihonlar uchun rezerv qilingan vaqtga 24 soatdan kam vaqt qolgan holatlar bundan mustasno. 10. Fors-major holatlarda davlat xizmatlari koʻrsatilishining kechiktirilishi haqida ariza beruvchi shaxsga 24 soat ichida elektron xabar beriladi. Fors-major holatlar bartaraf etilgandan soʻng ariza beruvchi shaxsga imtihonlar uchun rezerv qilingan vaqt toʻgʻrisida ikki ish kuni ichida elektron xabar beriladi. 11. Davlat xizmatlarini koʻrsatish rad etilganida ariza beruvchi shaxsga rad etish sabablari asoslangan va qonunchilik hujjatlari normalariga havolalar qilingan holda elektron xabar beriladi. 12. Tadbirkorlik subyektining veb sayti orqali murojaat etgan va davlat xizmatini koʻrsatish shartlari asosida belgilangan toʻlovni amalga oshirgan ariza beruvchilar (keyingi oʻrinlarda — haydovchilikka nomzodlar) imtihonlarga kiritiladi. 13. Imtihon topshirish uchun belgilangan (rezerv qilingan) vaqtda belgilangan manzilga kelgan haydovchilikka nomzodlar mazkur Nizomning 6-bandi “b” — “j” kichik bandlarida koʻrsatilgan hujjatlarning asl nusxalarini taqdim etadi. Ushbu hujjatlar imtihon oʻtkazishga doir ish yuritish hujjatlaridagi maʼlumotlar bilan taqqoslanib, soʻngra egasiga qaytariladi. 14. Imtihonlar avtomatlashtirilgan imtihon tizimi (keyingi oʻrinlarda — AIT)da avval nazariy, soʻng amaliy ketma-ketlikda oʻtkaziladi. 15. Nazariy imtihonda haydovchilikka nomzodning yoʻl harakati qoidalari va oʻquv dasturida nazarda tutilgan boshqa fanlar boʻyicha bilimlari, amaliy imtihonda esa avtomototransport vositasini boshqarish koʻnikmalari sinovdan oʻtkaziladi va baholanadi. 16. Nazariy imtihonni topshira olmagan shaxs amaliy imtihonga qoʻyilmaydi, nazariy imtihon oʻtkazilishi nazarda tutilmagan holatlar bundan mustasno. Takroriy amaliy imtihonlar oldingi imtihonlardan soʻng kamida yetti kun oʻtgandan keyin, nazariy imtihonlar esa keyingi ish kunida oʻtkazilishi mumkin. 17. Nazariy imtihonlarda olingan ijobiy baho ikki oy davomida haqiqiy hisoblanadi. Agar haydovchilikka nomzod ushbu muddatda amaliy imtihonlarni topshira olmasa, uning nazariy imtihonda olgan ijobiy bahosi ham bekor qilinadi. 18. Haydovchilikka nomzodning nazariy va amaliy imtihonlari natijalari boʻyicha haydovchining imtihon varaqasi va imtihon natijalari bayonnomasi avtomatik tarzda elektron koʻrinishda shakllantiriladi. Haydovchining imtihon varaqasi va imtihon natijalari bayonnomasi ushbu Nizomga 2-3-ilovalarga muvofiq shaklda rasmiylashtiriladi. 19. Nazariy va amaliy imtihonlarni muvaffaqiyatli topshirgan haydovchilikka nomzodlarga ushbu Nizomga 4-ilovaga muvofiq maxsus sertifikat rasmiylashtirib beriladi. Maxsus sertifikatning barcha rekvizitlari ichki ishlar organlari va davlat xizmatlari markazlariga avtomatlashtirilgan holda taqdim etiladi. Maxsus sertifikat berilgan kundan boshlab bir yil davomida vakolatli davlat organida milliy haydovchilik guvohnomasini rasmiylashtirish uchun asos hisoblanadi. 20. Nazariy imtihon AITning nazariy imtihon olish zali (xonasi)da joylashtiriladigan avtomatlashtirilgan ish joyi (imtihon kabinasi)dan foydalangan holda oʻtkaziladi. 201. Nazariy imtihon savollari Ichki ishlar vazirligi tomonidan tasdiqlanadi. 21. Nazariy imtihon test shaklida oʻtkaziladi. 22. Nazariy imtihonni oʻtkazishda imtihon topshiruvchi haydovchilikka nomzod AIT tomonidan belgilanadigan avtomatlashtirilgan ish joyi (keyingi oʻrinlarda — AIJ)ni egallaydi. 23. Nazariy imtihon boshlanishidan oldin AIJ monitorida: ushbu AIJning raqami; imtihon qaysi toifadagi avtomototransport vositasini boshqarish huquqini berish uchun topshirilayotganligi; haydovchilikka nomzodning familiyasi, ismi va otasining ismi (bor boʻlsa), tugʻilgan yili koʻrsatiladi. 24. Nazariy imtihon 20 ta elektron (animatsion) test savollaridan tuzilgan, har bir savolga 2 — 5 ta javob variantlari keltirilgan, javoblardan 1 tasi toʻgʻri boʻlishi kerak. 25. Haydovchilikka nomzodning xohishiga koʻra nazariy imtihon oʻzbek, rus va qoraqalpoq (Qoraqalpogʻiston Respublikasi hududida) tillaridan birida topshirilishi mumkin. Agar boshqa xorijiy tilda nazariy imtihon topshirish zarurati paydo boʻlsa, tarjimon yollashga ruxsat etiladi. 26. Imtihon savollari AITda shakllantiriladi hamda haydovchilikka nomzod tomonidan AIJ klaviaturasidagi tegishli klavish bosilgach, monitor ekraniga chiqadi. 27. Imtihon savollariga javob berish (toʻgʻri javob variantini tanlash) uchun haydovchilikka nomzodga 25 daqiqa vaqt beriladi. Imtihon xronometraji AIT tomonidan yuritiladi, ushbu vaqt tugagach, imtihon avtomatik tarzda toʻxtatiladi. 28. Imtihon savollariga javob berish ketma-ketligi haydovchilikka nomzod tomonidan ixtiyoriy ravishda tanlanadi. 29. Imtihon jarayonida klavishni bexosdan bosib yuborish oqibatida yuz berishi mumkin boʻlgan munozarali holatlarning oldini olish uchun imtihon topshirayotgan haydovchilikka nomzod klavishni takroriy bosish orqali oʻzi tanlagan javob variantlarini tasdiqlaydi. 30. Imtihon topshiruvchi haydovchilikka nomzod tomonidan barcha imtihon savollariga javob berib boʻlinganda yoki imtihonga ajratilgan vaqt yakuniga yetganida nazariy imtihon natijasi, barcha savollarga berilgan javoblarning toʻgʻri/notoʻgʻriligi va sarflangan vaqtga doir maʼlumot monitor ekraniga chiqariladi. Ekranga, shuningdek, oʻtkazilgan imtihon natijalari boʻyicha AITda shakllantirilgan imtihon varaqasining elektron shakli ham chiqariladi. 31. Nazariy imtihon natijalari AIT tomonidan avtomatik tarzda baholanadi. Bunda haydovchilikka nomzod imtihon uchun ajratilgan vaqtda imtihon savollarining: 18 ta (“A1” toifa uchun 16 ta) va undan koʻpiga toʻgʻri javob bersa — “topshirdi”; 18 tadan (“A1” toifa uchun 16 tadan) kamiga toʻgʻri javob bersa — “topshirmadi” yakuniy bahosi AIT tomonidan avtomatik tarzda qoʻyiladi. 311. Avtomototransport vositalarini boshqarish huquqidan mahrum qilingan shaxslar uchun, maʼmuriy jazo muddati tugagandan keyin: nazariy imtihon savollari 50 ta etib belgilanadi; imtihon savollariga javob berish (toʻgʻri javob variantini tanlash) uchun 45 daqiqa vaqt beriladi; ushbu vaqtda savollarning: 46 ta va undan koʻpiga toʻgʻri javob bersa — “topshirdi”; 46 tadan kamiga toʻgʻri javob bersa — “topshirmadi” yakuniy bahosi AIT tomonidan avtomatik tarzda qoʻyiladi. 32. Imtihon topshirish jarayonida haydovchilikka nomzodlarga biror-bir adabiyot, mobil aloqa, texnik yoki boshqa axborot vositasidan foydalanishga, imtihon oʻtkazish jarayoniga daxldor boʻlmagan shaxslar hamda boshqa haydovchilikka nomzodlar bilan muloqotga kirishishga ruxsat etilmaydi. Bunday holatlar aniqlangan taqdirda, imtihon AIT (DYHXX masʼul xodimi, kuzatuvchi, operator) tomonidan toʻxtatiladi (agar imtihonlar yakuni boʻyicha elektron bayonnoma chop etilgan taqdirda, DYHXX masʼul xodimi tomonidan mazkur bayonnoma haqiqiy emas deb topilib bekor qilinadi), uni sodir etgan imtihon topshiruvchi haydovchilikka nomzod imtihondan chetlashtirilib, “topshirmadi” yakuniy bahosi qoʻyiladi. 33. Nazariy imtihon jarayonida AITda nosozliklar mavjudligi aniqlanganda (yoki yuzaga kelganda) haydovchilikka nomzodlarga qoʻyilgan yakuniy baho bekor qilinib, imtihon nosozlik bartaraf etilgandan soʻng takroran (yangidan) oʻtkaziladi. 34. Nazariy imtihon natijasi boʻyicha haydovchining imtihon varaqasi va imtihon natijalari bayonnomasi avtomatik tarzda elektron koʻrinishda shakllantiriladi, QR kod bilan tasdiqlanadi, haydovchining imtihon varaqasi qogʻozga chop etilib, imtihon topshirgan haydovchilikka nomzodga taqdim etiladi. Nazariy imtihonni muvaffaqiyatli topshirgan haydovchilikka nomzodlarning amaliy imtihonni topshirish muddati (navbati) va vaqti AITda avtomatik tarzda belgilanadi. 35. Amaliy imtihon tegishli (imtihon qaysi toifali avtomototransport vositasini boshqarish huquqini olish uchun topshirilayotgan boʻlsa) toifaga mansub boʻlgan hamda bajarilgan amaliy boshqaruv mashqlari natijalarini avtomatik tarzda qayd etib boruvchi qurilmalar bilan jihozlangan maxsus avtomototransport vositasida (keyingi oʻrinlarda — avtomatlashtirilgan maxsus transport vositasi) oʻtkaziladi. 36. Barcha toifadagi avtomototransport vositalarini boshqarish huquqi uchun amaliy imtihon avtomatlashtirilgan avtodrom sharoitida sinovdan oʻtkaziladi va baholanadi. 37. Amaliy imtihon oʻtkaziladigan transport vositalarining jihozlanishi hamda avtomatlashtirilgan avtodrom Avtomototransport vositalari va shahar elektr transporti vositalari haydovchilarini tayyorlash hamda qayta tayyorlash boʻyicha nodavlat taʼlim xizmatlari koʻrsatish faoliyatini litsenziyalash tartibi toʻgʻrisidagi nizomga 2-ilovaga muvofiq tasdiqlangan Avtomototransport vositalarini boshqarish huquqini beruvchi milliy haydovchilik guvohnomasini olish uchun nazariy va amaliy imtihonlarni oʻtkazishda foydalaniladigan obyektlarning jihozlanishiga qoʻyiladigan talablarga muvofiq boʻlishi kerak. 38. Avtomototransport vositalari toifalari boʻyicha amaliy imtihonda bajariladigan sinov mashqlari roʻyxati Ichki ishlar vazirligi tomonidan tasdiqlanadi. 39. Amaliy imtihon olish jarayonida bajarilgan har bir sinov mashqi hamda yakuniy natijalarning inson omilisiz baholanishi, ularga oʻzgartirish kiritish imkoniyatining toʻliq cheklanganligi AITda avtomatik nazorat qilinadi. 40. Amaliy imtihonlar yoʻl harakati qoidalari talablariga muvofiq boʻlgan, boshqarishni oʻrgatish uchun moʻljallangan transmissiyasi (uzatmalar qutisi) mexanik uzatmali boʻlgan avtotransport vositalarida oʻtkaziladi. Amaliy imtihon olinadigan transport vositasining texnik holati imtihon boshlanishidan oldin tadbirkorlik subyektining masʼul xodimi tomonidan nazoratdan oʻtkaziladi, bu haqida transport vositasining yoʻl varaqasiga tegishli belgi qoʻyiladi. 41. Avtomatlashtirilgan avtodromda yuzaga kelgan texnik nosozliklar sababli uzoq (yetti kundan koʻp) muddat avtomatlashtirilgan avtodrom tizimida imtihon olish imkoni boʻlmagan taqdirda, amaliy imtihonlar Davlat taʼlim muassasalari va avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish boʻyicha nodavlat taʼlim xizmatlari koʻrsatish faoliyatini amalga oshiruvchi boshqa yuridik shaxslarning oʻquv guruhlarini roʻyxatga olish, shuningdek, imtihonlarni oʻtkazish va milliy haydovchilik guvohnomasini berish tartibi toʻgʻrisida nizomda belgilangan tartibda oʻtkaziladi. Bunday imtihonlar tadbirkorlik subyektining obyektlarida (avtodromida) oʻtkazilgan taqdirda, imtihon komissiyasi tarkibiga avtomatlashtirilgan avtodromning xodimi (haydovchi instruktor, usta) kiritiladi. 42. Amaliy imtihonlarni boshlashdan oldin avtomatlashtirilgan avtodromning sozligi, yoʻl harakatini tashkil etish texnik vositalarining toʻliq va toʻgʻri oʻrnatilganligi, sozligi AITdagi tegishli test dasturlari yordamida tekshiriladi. 44. Transport vositasini amaliy boshqarish boʻyicha koʻnikmalarni avtomatlashtirilgan avtodrom sharoitida baholash haydovchilikka nomzodning sinov mashqlarini bajarishi natijalariga koʻra AIT tomonidan inson omilisiz amalga oshiriladi. 45. Avtomatlashtirilgan avtodrom va tizimlarining sozligi avtomatik tarzda uzluksiz nazorat qilinishi, nosozliklar yuzaga kelganda bu haqidagi maʼlumot (axborot, ishora) avtodrom dispetcherlik punkti ishchi oʻrnidagi monitorga chiqarilishi, amaliy imtihonlar nosozlik bartaraf etilgunga qadar toʻxtatilishi, yakunlanmagan sinov mashqlari natijalari bekor qilinishi kerak. 46. Oʻtkazilgan amaliy imtihonlarning yakuniy natijasiga koʻra haydovchilikka nomzodning transport vositasini boshqarish koʻnikmasi AIT tomonidan avtomatik tarzda quyidagicha baholanadi: ijobiy natija boʻyicha “topshirdi”, salbiy natijaga esa “topshirmadi”. 47. Haydovchilikka nomzodning oʻtkazilgan amaliy imtihon boʻyicha bahosi AITda bir yil muddat saqlanadi, haydovchining imtihon varaqasi va imtihon natijalari bayonnomasi avtomatik tarzda elektron koʻrinishda shakllantiriladi, QR kod bilan tasdiqlanadi, haydovchining imtihon varaqasi qogʻozga chop etilib, imtihon topshirgan haydovchilikka nomzodga taqdim etiladi. 48. Tadbirkorlik subyekti tomonidan avtomototransport vositalarini boshqarish huquqini beruvchi milliy haydovchilik guvohnomasini olish uchun nazariy va amaliy imtihonlarni oʻtkazish boʻyicha xizmatlar toʻlovlar asosida koʻrsatiladi. 49. Imtihon oʻtkazish uchun undiriladigan toʻlov miqdori tadbirkorlik subyekti tomonidan mustaqil ravishda belgilanadi. 50. Mazkur Nizomning 41-bandiga muvofiq tadbirkorlik subyektining obyektlarida oʻtkaziladigan imtihonlar uchun toʻlov miqdori Oʻzbekiston Respublikasi Ichki ishlar vazirligi tomonidan Oʻzbekiston Respublikasi Moliya vazirligi bilan kelishgan holda belgilanadi. 51. Toʻlov har bir imtihon uchun alohida oldindan amalga oshiriladi. Haydovchilikka nomzodning toʻlovni amalga oshirgani axborot tizimlari orqali tekshirilib, tasdiqlangach u imtihonga kiritiladi. 52. Oʻtkazilgan imtihon natijalaridan qatʼi nazar, toʻlovlar qaytarilmaydi. Haydovchilikka nomzod imtihon uchun belgilangan (rezerv qilingan) vaqtda imtihonga uzrli sabablarsiz (kasallik yoki hujjatlar bilan tasdiqlangan boshqa holatlarda) kelmasa yoki kech qolsa, davlat xizmati koʻrsatilgan hisoblanadi. Uzrli sabablarni tasdiqlovchi hujjatlar taqdim etilganda toʻlov toʻlangan hisoblanadi hamda imtihonni qayta topshirishga ruxsat etiladi. 53. Koʻrsatilgan xizmatlar uchun toʻlovlardan tushgan mablagʻlar toʻliq hajmda tadbirkorlik subyekti ixtiyorida qoladi. 54. Tadbirkorlik subyektlari tomonidan imtihonlarni oʻtkazish boʻyicha davlat xizmatlarini koʻrsatishga doir tartib-taomillar (murojaatlarni qabul qilish, qayd etish, koʻrib chiqish, imtihonlarni tashkil etish, oʻtqazish, baholash mezonlari, axborot almashinuvi, ish yuritish va boshqa maʼmuriy taomillar) mustaqil ishlab chiqiladi va tasdiqlanadi. Mazkur Nizomning 18, 38 va 43-bandlarida belgilangan normalar vakolatli ichki ishlar organi bilan qonunchilik hujjatlarida belgilangan tartibda kelishiladi. 55. Mazkur Nizom qoidalari buzilishida aybdor boʻlgan shaxslar qonunchilik hujjatlariga muvofiq javob beradilar. Bosqichlar Subyektlar Tadbirlar Muddatlar 1-bosqich Ariza beruvchi 1. Haydovchilik guvohnomasini olish uchun tadbirkorlik subyektiga bevosita yoki onlayn murojaat qiladi. 2. Tegishli hujjatlarni qogʻoz yoki elektron shaklda taqdim etadi. Zarurat boʻlganda 2-bosqich Tadbirkorlik subyekti 1. Ariza tadbirkorlik subyektining masʼul xodimi tomonidan koʻrib chiqiladi. 2. Koʻrib chiqish natijalari boʻyicha ariza beruvchi shaxsning elektron manzili (yoki telefon raqami)ga imtihonlarni oʻtkazish boʻyicha davlat xizmatlarini koʻrsatish vaqti, shartlari va toʻlov miqdori toʻgʻrisida elektron xabar yuboradi. Ariza tushgan vaqtdan boshlab 24 soat ichida 3-bosqich Ariza beruvchi Imtihonlarni topshirish uchun belgilangan miqdordagi toʻlov amalga oshiriladi. 1 kun ichida 4-bosqich Tadbirkorlik subyekti Toʻlov tasdiqlangach, imtihonlarni topshirish vaqti rezerv qilinadi va bu haqda tizim orqali xabarnoma yuboradi. 24 soat ichida 5-bosqich Ariza beruvchi Xabarnomada koʻrsatilgan joyga belgilangan sana va vaqtda borib, nazariy va amaliy imtihonlarni topshiradi. Xabarnomada belgilangan sana va vaqtda 6-bosqich Tadbirkorlik subyekti 1. Imtihonlardan ijobiy oʻtgan taqdirda, milliy haydovchilik guvohnomasini olish uchun maxsus sertifikat beradi. 2. Berilgan sertifikat toʻgʻrisida DYHXX va Davlat xizmatlari markaziga elektron tarzda maʼlumot joʻnatadi. Shu kunning oʻzida 7-bosqich Ariza beruvchi 1. Maxsus sertifikat va tegishli hujjatlar bilan DYHXX yoki Davlat xizmatlari markaziga murojaat qiladi. 2. Belgilangan toʻlovni amalga oshiradi. Shu kunning oʻzida 8-bosqich DYHXX yoki Davlat xizmatlari markazi 1. Maxsus sertifikatni va milliy haydovchilik guvohnomasini olish uchun haydovchilikka nomzodlar taqdim etishi belgilangan hujjatlarni qabul qiladi. 2. Taqdim etilgan hujjatlarning haqiqiyligini maʼlumotlar bazasidan tekshiradi. 3. Ariza beruvchini fotosuratga tushiradi. 4. Milliy haydovchilik guvohnomasini rasmiylashtirib, ariza beruvchiga taqdim etadi. Shu kunning oʻzida Imtihon natijalari bayonnomasi № _______________ (sana, vaqt) Imtihon oʻtkazilgan AIT _____________________________________________________________________________ DYHXX masʼul xodimi _______________________________________________________________________________ AIT videokuzatuvchisi _______________________________________________________________________________ AIT operatori ______________________________________________________________________________________ Avtomatlashtirilgan avtodrom dispetcheri_____________________________________________________________ T/r Haydovchilikka nomzodning familiyasi, ismi, otasining ismi Qaysi toifaga imtihon topshirgan Haydovchilikka nomzod oʻqigan oʻquv tashkiloti Nazariy imtihon Amaliy imtihon Maxsus sertifikat rekvizitlari Nechanchi marta bahosi Nechanchi marta bahosi 1. 2. 3. ... 25. QR kod Milliy haydovchilik guvohnomasini olish uchun nazariy va amaliy imtihonlarni muvaffaqiyatli topshirganligi haqida maxsus sertifikat (keyingi oʻrinlarda — sertifikat) 148x210 mm (A6) oʻlchamda elektron shaklda tayyorlanib, oddiy qogʻozda chop etiladi. Lotin yozuvidagi davlat tilidan hamda rus va ingliz tillaridan foydalaniladi. Seriya va raqami oʻn toʻrt sondan iborat. Sertifikat maxsus vositalar (dasturlar) yordamida oʻqish mumkin boʻlgan QR kod bilan himoyalanadi. Sertifikatning old tomonida “Milliy haydovchilik guvohnomasini olish uchun nazariy va amaliy imtihonlarni muvaffaqiyatli topshirganlik haqida maxsus “SERTIFIKAT” soʻzlari, shuningdek, sertifikat berilgan shaxs toʻgʻrisidagi maʼlumotlar (familiyasi, ismi, otasining ismi, tugʻilgan yili/kuni/oyi), imtihon qaysi toifadagi transport vositasini boshqarish uchun topshirilganligi, uni rasmiylashtirgan tadbirkorlik subyekti-yuridik shaxsning nomi, berilgan joyi, vaqti va amal qilish muddati majburiy tartibda koʻrsatiladi, imtihon topshirgan shaxsning imzosi uchun joy mavjud. 1. Mazkur Nizom avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish tartibini belgilaydi. Ushbu Nizom talablari avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish bilan shugʻullanuvchi barcha (yangi ochilayotgan) davlat taʼlim muassasalari va nodavlat taʼlim xizmatlari koʻrsatish faoliyati bilan shugʻullanuvchi yuridik shaxslar (keyingi oʻrinlarda oʻquv tashkilotlari deb ataladi) uchun yagona va rioya etilishi majburiy hisoblanadi. 2. Avtomototransport vositalari va shahar elektr transporti vositalari haydovchilarini tayyorlash va qayta tayyorlash quyidagi taʼlim tizimidan iborat: a) oʻquv tashkilotlarida “A”, “B”, “C” toifalaridagi avtomototransport vositalarini va shahar elektr transporti vositalarini boshqarish uchun shaxslarni tayyorlash, “C”, “D”, “BE”, “CE”, “DE” toifalardagi avtotransport vositalarini boshqarish huquqini berish uchun shaxslarni qayta tayyorlash belgilangan tartibda ishlab chiqilgan va tasdiqlagan oʻquv rejasiga va fanlarning oʻquv dasturlariga muvofiq olib boriladi. Avtomototransport vositalari va shahar elektr transporti vositalari haydovchilarini tayyorlash va qayta tayyorlash: sogʻligʻi va tegishli toifadagi avtomototransport vositalari va shahar elektr transporti vositalarini boshqarishga yaroqli boʻlgan; maʼlumoti umumiy oʻrta yoki oʻrta maxsus maʼlumotdan kam boʻlmagan; oʻquv muddati yakunida “A” toifadagi transport vositalarini boshqarish huquqiga ega boʻlish uchun — 16 yoshga; “B”, “C” toifadagi avtotransport vositalarini boshqarish huquqiga ega boʻlish uchun — 18 yoshga; “D” toifadagi avtotransport vositalarini hamda tramvay va trolleybuslarni boshqarish huquqiga ega boʻlish uchun — 21 yoshga toʻlgan shaxslar bilan olib boriladi; b) oʻquv tashkilotlarida “B” va (yoki) “C” va (yoki) “D” toifasidagi avtotransport vositalarini boshqarish huquqiga ega boʻlgan haydovchilarni boshqa toifadagi transport vositalarini boshqarish huquqini berish uchun qayta tayyorlash belgilangan tartibda ishlab chiqilgan va tasdiqlagan oʻquv rejasi va fanlarning oʻquv dasturlariga muvofiq tashkil qilinadi. 21. Belgilangan tartibda avtomototransport vositalari va shahar elektr transporti vositalari haydovchilarini tayyorlash va qayta tayyorlash xizmatlari koʻrsatish vakolati berilgan davlat taʼlim muassasalarida faqat ushbu taʼlim muassasasida taʼlim oluvchilarni haydovchilikka tayyorlash va qayta tayyorlashga ruxsat etiladi. 3. Sogʻliqni saqlash muassasalari tomonidan yengil avtomobillarni boshqarishga layoqatli deb topilgan nogironligi boʻlgan shaxslarni haydovchilikka tayyorlash Oʻzbekiston Respublikasi Ichki ishlar vazirligi Jamoat xavfsizligi departamenti yoʻl harakati xavfsizligi xizmati (keyingi oʻrinlarda — YHXX) bilan kelishilgan, Oʻzbekiston Respublikasi Transport vazirligi tomonidan manfaatdor vazirlik, idora va tashkilotlar ishtirokida ishlab chiqilgan va tasdiqlangan oʻquv rejasi va fanlarning oʻquv dasturlari asosida amalga oshiriladi. Kar va kar-soqov shaxslarni haydovchilikka tayyorlash umumiy oʻquv dasturlari asosida surdo tarjimon yordamida amalga oshiriladi. 4. Tramvay, trolleybus va boʻgʻimli trolleybuslarni boshqarish huquqini berish uchun haydovchilarni tayyorlash YHXX bilan kelishilgan, Oʻzbekiston Respublikasi Transport vazirligi tomonidan “Toshshahartransxizmat” aksiyadorlik jamiyati bilan hamkorlikda ishlab chiqilgan va tasdiqlangan oʻquv reja va fanlarning oʻquv dasturlari asosida amalga oshiriladi. Avtomototransport vositalari va shahar elektr transport vositalari haydovchilarini tayyorlash, qayta tayyorlash va ularning malakasini oshirish muddatlari davlat taʼlim talablariga hamda tasdiqlangan oʻquv reja va dasturlariga muvofiq belgilanadi. 6. Avtomototransport vositalari va shahar elektr transport vositalari haydovchilarini tayyorlash, qayta tayyorlash va ularning malakasini oshirish boʻyicha oʻquv tashkilotida olib borilayotgan ishlar ushbu tashkilot rahbari tomonidan nazorat qilib boriladi. 7. Tegishli toifadagi avtomototransport vositalari va shahar elektr transport vositalari haydovchilarini tayyorlash va qayta tayyorlash boʻyicha davlat taʼlim muassasalari va ushbu taʼlim xizmatlari koʻrsatish faoliyati uchun Oʻzbekiston Respublikasi Ichki ishlar vazirligi tomonidan berilgan litsenziyaga ega boʻlgan nodavlat taʼlim xizmatlari koʻrsatish faoliyati bilan shugʻullanuvchi yuridik shaxslar hududiy Yoʻl harakati xavfsizligi boshqarmalari (keyingi oʻrinlarda YHXB deb ataladi) roʻyxatlash va imtihon olish boʻlimi yoki boʻlinmalarida (keyingi oʻrinlarda RvaIOB deb ataladi) hisobga olingan boʻlishlari shart. 8. “A”, “B”, “C” toifadagi avtomototransport vositalari va shahar elektr transporti vositalarini boshqarish huquqini berish uchun shaxslarni tayyorlash, “C”, “D”, “BE”, “CE”, “DE” toifalardagi avtotransport vositalarini boshqarish huquqini berish uchun haydovchilarini qayta tayyorlash uchun nomzodlarni oʻquv tashkilotiga qabul qilish quyidagi hujjatlar asosida amalga oshiriladi: a) jismoniy shaxs arizasi yoki buyurtmachi — tashkilot yoʻllanmasi (ular tomonidan oʻqishga yuborilgan shaxslar uchun); b) sogʻligʻi va tegishli toifadagi avtomototransport vositalarini boshqarishga yaroqliligi toʻgʻrisidagi tibbiy maʼlumotnoma; v) 3x4 santimetr hajmdagi 3 dona fotosurat (fuqaro kiyimida); g) maʼlumoti toʻgʻrisidagi hujjatning nusxasi; d) pasport yoki uning oʻrnini bosuvchi hujjat. Mazkur bandning “v” va “g” kichik bandlarida nazarda tutilgan hujjatlar barcha davlat taʼlim tashkilotlari tomonidan “Raqamli hukumat” tizimining idoralararo integratsiyalashuv platformasi orqali mustaqil ravishda olinadi. 9. Haydovchilarni “C” toifadagi avtotransport vositalarini boshqarish huquqini berish uchun qayta tayyorlashda, ular tomonidan ushbu Nizomning 8-bandida koʻrsatilgan hujjatlardan tashqari “B” yoki “D” toifadagi milliy haydovchilik guvohnomasi, “BE”, “CE” yoki “DE” toifalaridagi avtotransport vositalarini boshqarish huquqini berish uchun qayta tayyorlashda esa tegishli ravishda “B”, “C” yoki “D” toifasidagi milliy haydovchilik guvohnomasi ham taqdim etiladi. Haydovchilarni “D” toifasidagi transport vositalarini boshqarish huquqiga ega boʻlish uchun qayta tayyorlashda ushbu Nizomning 8-bandida koʻrsatilgan hujjatlardan tashqari, “B” va (yoki) “C” toifalaridagi avtotransport vositalarini boshqarish huquqini beruvchi milliy haydovchilik guvohnomasi hamda kamida uch yillik haydovchilik staji mavjudligini tasdiqlovchi hujjat ham taqdim etiladi. Nomzodlarni oʻqishga qabul qilish, guruhdan guruhga oʻtkazish, roʻyxatdan chiqarish va oʻqishni tugatganligi toʻgʻrisidagi maʼlumotlar oʻquv tashkiloti rahbarining buyrugʻi bilan rasmiylashtiriladi. 10. Oʻquv tashkilotidagi avtomototransport vositalari va shahar elektr transporti vositalari haydovchilarini tayyorlash va qayta tayyorlash boʻyicha yigʻilgan oʻquv guruhlaridagi nomzodlar soni Oʻzbekiston Respublikasi Vazirlar Mahkamasi tomonidan tasdiqlanadigan oʻquv xonalarining xavfsizligi toʻgʻrisidagi umumiy texnik Reglament talablaridan kelib chiqib aniqlanadi. Lekin mazkur yoʻnalish guruhlaridagi nomzodlarning soni 25 kishidan oshmasligi lozim. Haydovchilarni tayyorlash va qayta tayyorlash oʻquv guruhlari ularda oʻqish boshlanishidan oldin DYHXXda roʻyxatdan oʻtkazilishi lozim. Avtomototransport vositalari haydovchilarini malaka oshirish boʻyicha yigʻilgan oʻquv guruhlaridagi nomzodlar soni 30 kishidan oshmasligi lozim. 11. Taʼlim jarayoni nazariy hamda amaliy mashgʻulotlardan, avtomototransport vositalari va shahar elektr transport vositalarini boshqarish hamda birinchi tibbiy yordam boʻyicha amaliy mashgʻulotlardan iborat boʻladi. Taʼlim jarayonining tuzilishi va mazmuni avtomototransport vositalari va shahar elektr transporti vositalari haydovchilarini tayyorlash va qayta tayyorlash boʻyicha oʻquv rejasi va dasturlari bilan belgilanadi. 111. Mashgʻulotlarning tashkil etilishi shakllaridan qatʼi nazar, avtomototransport vositalari haydovchilarini tayyorlash va qayta tayyorlash kurslarida umumiy oʻquv yuklamasining hajmi haftasiga 20 soatgacha, oʻquv yuklamasining bajarilishidan kelib chiqqan holda auditoriyada oʻtkaziladigan nazariy va amaliy mashgʻulotlarning kundalik hajmi 4 soatgacha rejalashtiriladi. Auditoriya mashgʻulotlarining barcha turlari uchun 80 daqiqa davom etadigan dars juftligi belgilanadi. Avtomototransport vositalarini boshqarishni oʻrgatish uchun ajratilgan amaliy mashgʻulotlarning kundalik hajmi har bir instruktor uchun 8 soatdan ortiq boʻlmagan muddatda amalga oshiriladi Avtomototransport vositalari haydovchilarini tayyorlash va qayta tayyorlashda nazariy va amaliy mashgʻulotlar hamda avtomototransport vositalarini boshqarishni oʻrgatish boʻyicha amaliy mashgʻulotlar uchun oʻquv yuklamasining hajmi har bir toifa boʻyicha alohida tuzilib, belgilangan tartibda tasdiqlangan oʻquv rejasi va fanlarning oʻquv dasturlaridan kelib chiqqan holda quyidagi hajmlarda belgilanadi: “A” toifali mototransport vositalari haydovchilarini tayyorlash kursining oʻqish muddati 9 haftadan kam boʻlmasligi va bunda auditoriyadagi dars yuklamasi — 180 soatdan, “A” toifali mototransport vositalarini amaliy boshqarish — 20 soatdan kam boʻlmasligi lozim; “B” toifali avtotransport vositalari haydovchilarini tayyorlash kursining oʻqish muddati 18 haftadan kam boʻlmasligi va bunda auditoriyadagi dars yuklamasi — 216 soatdan, “B” toifali avtotransport vositalarini amaliy boshqarish — 69 soatdan kam boʻlmasligi lozim; “C” toifali avtotransport vositalari haydovchilarini tayyorlash kursining oʻqish muddati 22 haftadan kam boʻlmasligi va bunda auditoriyadagi dars yuklamasi — 264 soatdan, “C” toifali avtotransport vositalarini amaliy boshqarish — 69 soatdan kam boʻlmasligi lozim; “B” “C” toifali avtotransport vositalari haydovchilarini tayyorlash kursining oʻqish muddati 24 haftadan kam boʻlmasligi va bunda auditoriyadagi dars yuklamasi — 288 soatdan, “B” “C” toifali avtotransport vositalarini amaliy boshqarish — 72 soatdan kam boʻlmasligi lozim; avtotransport vositalari haydovchilarini “C” toifaga qayta tayyorlash kursining oʻqish muddati 7 haftadan kam boʻlmasligi va bunda auditoriyadagi dars yuklamasi — 140 soatdan, “C” toifali avtotransport vositalarini amaliy boshqarish — 20 soatdan kam boʻlmasligi lozim; avtotransport vositalari haydovchilarini “D” toifaga qayta tayyorlash kursining oʻqish muddati 10 haftadan kam boʻlmasligi va bunda auditoriyadagi dars yuklamasi — 200 soatdan, “D” toifali avtotransport vositalarini amaliy boshqarish — 60 soatdan kam boʻlmasligi lozim; “B” toifali avtotransport vositalari haydovchilarini “BE” toifaga qayta tayyorlash kursining oʻqish muddati 7 haftadan kam boʻlmasligi va bunda auditoriyadagi dars yuklamasi — 140 soatdan, “BE” toifali avtotransport vositalarini amaliy boshqarish — 20 soatdan kam boʻlmasligi lozim; “C” yoki “B” va “C” toifali avtotransport vositalari haydovchilarini “CE” toifaga qayta tayyorlash kursining oʻqish muddati 7 haftadan kam boʻlmasligi va bunda auditoriyadagi dars yuklamasi — 140 soatdan, “CE” toifali avtotransport vositalarini amaliy boshqarish — 20 soatdan kam boʻlmasligi lozim; “D”, “B” va “D”, “C” va “D” yoki “B”, “C” va “D” toifali avtotransport vositalari haydovchilarini “DE” toifaga qayta tayyorlash kursining oʻqish muddati 6 haftadan kam boʻlmasligi va bunda auditoriyadagi dars yuklamasi — 120 soatdan, “DE” toifali avtotransport vositalarini amaliy boshqarish — 26 soatdan kam boʻlmasligi lozim. 112. Qoraqalpogʻiston Respublikasi, viloyatlar va Toshkent shahar mudofaa ishlari boshqarmalari huzuridagi chaqiriluvchilarni harbiy-texnika mutaxassisliklari boʻyicha tayyorlash markazlarida “S” va “V” “S” toifali avtotransport vositalari haydovchilari mutaxassisligi boʻyicha tayyorlanadigan va faqat chaqiriluvchilardan tashkil topgan oʻquv guruhlari uchun oʻquv yuklamasining hajmi haftasiga 30 soatgacha, oʻquv yuklamasining bajarilishidan kelib chiqqan holda, auditoriyada oʻtkaziladigan nazariy va amaliy mashgʻulotlarning kundalik hajmi 6 soatgacha rejalashtiriladi. Bunda: “S” toifali avtotransport vositalari haydovchilarini tayyorlash kursining oʻqish muddati 12 haftadan kam boʻlmasligi va auditoriyadagi dars yuklamasi — 264 soatdan, “S” toifali avtotransport vositalarini amaliy boshqarish — 69 soatdan kam boʻlmasligi lozim; “V” “S” toifali avtotransport vositalari haydovchilarini tayyorlash kursining oʻqish muddati 12 haftadan kam boʻlmasligi va auditoriyadagi dars yuklamasi — 288 soatdan, “V” “S” toifali avtotransport vositalarini amaliy boshqarish — 72 soatdan kam boʻlmasligi lozim. 12. Oʻquv rejasi va dasturlarida nazarda tutilgan barcha mashgʻulotlar tasdiqlangan dars jadvaliga asosan, avtomototransport vositalari va shahar elektr transporti vositalarini boshqarish boʻyicha mashgʻulotlari — tasdiqlangan grafik boʻyicha hududiy YHXB bilan kelishilgan yoʻnalishlarda oʻtkaziladi. 13. Nazariy mashgʻulotlar oʻquv jurnallari yoki elektron oʻquv jurnallarida qayd etiladi, avtomototransport vositalari va shahar elektr transporti vositalarini boshqarish boʻyicha amaliy mashgʻulotlar esa — yoʻl varaqalarida qayd etiladi. Avtomototransport vositalari va shahar elektr transporti vositalarini boshqarish boʻyicha oʻquv avtomobillarida hamda avtotrenajyorlarda oʻtkazilgan amaliy mashgʻulotlar haydovchilikka nomzodning mashgʻulotlarni hisobga olish shaxsiy kitobchasida ham qayd etiladi. 14. Avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish bilan shugʻullanuvchi barcha oʻquv tashkilotlarining faoliyatini nazorat qilish qonunchilikda belgilangan tartibda amalga oshiriladi. 15. Avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish bilan shugʻullanuvchi barcha oʻquv tashkilotlari, ularning tegishli muvofiqlashtiruvchi yoki yuqori tashkilotlari: haydovchilarni tayyorlash, qayta tayyorlash va ularning malakasini oshirish sifatini yaxshilash va taʼlim-tarbiya tadbirlarini amalga oshirishni taʼminlaydi; oʻquv tashkilotlarining moddiy-texnika va oʻquv-metodik bazasini mustahkamlash, avtomototransport vositalari va shahar elektr transporti vositalarini taʼmirlash va texnik xizmat koʻrsatish ishlarini nazorat qiladi; avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish ishlarini takomillashtirish uchun ilmiy-tadqiqot ishlarini tashkil qilish va tavsiyanomalar tayyorlashda ishtirok etadi; oʻquv tashkilotlarida xodimlarni, oʻqituvchi, instruktor va boshqa mutaxassis xodimlarning attestatsiyadan oʻtkazish ishlarini amalga oshiradi; boshqa oʻquv tashkilotlarining erishgan yutuqlarini oʻrganadi va targʻib qiladi. 151. Oʻqituvchi va instruktorlarning malakasini oshirish har uch yilda bir marotaba Ichki ishlar vazirligi Akademiyasi tomonidan toʻlov — shartnoma asosida amalga oshiriladi va malaka oshirilganligi toʻgʻrisida maxsus sertifikat beriladi. 16. Rahbar xodimlar, oʻqituvchi va instruktorlarning asosiy vazifalari malaka tavsifnomalarida aks ettirilib, tasdiqlangan qoida va yoʻriqnomalarda bayon etiladi. 17. Avtomototransport vositasini yoki shahar elektr transporti vositasini boshqarish boʻyicha amaliy mashgʻulotlar instruktori lavozimiga avtotransport sohasi boʻyicha oʻrta maxsus yoki oliy maʼlumotga ega boʻlgan, tegishli toifadagi avtomototransport vositalari yoki shahar elektr transporti vositasini boshqarish boʻyicha uzluksiz uch yil (“D” toifasidagi avtotransport vositasi boʻyicha — uzluksiz besh yil) stajga, shuningdek, avtomototransport vositasi yoki shahar elektr transporti vositasini boshqarishni oʻrgatish uslubi boʻyicha kurslarni tugatganligi haqidagi guvohnomaga ega boʻlgan shaxslar tayinlanadi. 18. Avtomototransport vositalarining va shahar elektr vositalarining tuzilishi va ularga texnik xizmat koʻrsatish fanidan dars beruvchilar avtotransport sohasi boʻyicha oliy maʼlumotga ega boʻlishlari kerak. Yoʻl harakati qoidalari, avtomototransport vositalarini boshqarish asoslari va yoʻl harakati xavfsizligi fanlaridan dars beruvchi oʻqituvchilar, qoʻshimcha ravishda, avtomototransport vositalarini boshqarish huquqini beruvchi milliy haydovchilik guvohnomasiga ega boʻlishlari shart. 181. Yoʻl-transport hodisasida birinchi yordam fanidan dars beruvchilar sifatida tibbiyot ixtisosligi boʻyicha oliy yoki oʻrta maxsus maʼlumotga yoki “Shoshilinch tibbiy yordam koʻrsatish” boʻyicha instruktor (paramedik) malaka sertifikatiga ega boʻlgan shaxslar qabul qilinadi. 19. Oʻquv tashkilotlarining xodimlari, oʻqituvchi, instruktorlari hamda boshqa mutaxassis xodimlari tashkilotning muvofiqlashtiruvchi yoki yuqori tashkilotlari tomonidan kasbiy yaroqliligi boʻyicha kamida 3 yilda bir marta attestatsiya sinovlaridan oʻtkaziladi. Xususiy mulk asosida tashkil etilgan va muvofiqlashtiruvchi yoki yuqori tashkilotlari mavjud boʻlmagan oʻquv tashkilotlari tegishli mutaxassis xodimlarining kasbiy yaroqliligi belgilangan muddatlarda Oʻzbekiston Respublikasi Ichki ishlar vazirligi tomonidan oʻtkaziladigan attestatsiyada aniqlanadi. 20. Quyidagilar: yuridik shaxslarga tegishli avtotransport vositalarini boshqarayotgan shaxslar (yakka tartibdagi tadbirkorlar hamda qisqa muddatli ijara (prokat) va lizing asosida avtotransport vositalarini boshqarayotgan jismoniy shaxslar bundan mustasno) ikki yilda bir marta; avtotransport vositasini boshqarish huquqidan mahrum qilingan shaxslar maʼmuriy jazo ijro etilganidan keyin va haydovchilik guvohnomasini olish uchun nazariy va amaliy imtihon topshirishidan oldin malaka oshirishlari shart. Malaka oshirish yakuni boʻyicha haydovchiga Oʻzbekiston Respublikasi Vazirlar Mahkamasi tomonidan tasdiqlangan shaklda tegishli sertifikat beriladi. Yuridik shaxslarni avtotransport vositalari haydovchilarining malaka oshirishlari ish beruvchining, boshqa shaxslarning esa — oʻz mablagʻlari hisobiga amalga oshiriladi. 21. Tegishli toifadagi avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish bilan shugʻullanuvchi oʻquv tashkilotlarining moddiy-texnika va oʻquv-metodik bazasi davlat taʼlim talablariga mos boʻlishi kerak. Oʻquv tashkilotining unga mulk huquqi yoki ijara huquqi asosida tegishli boʻlgan oʻquv xonalari, ulardagi jihozlar va oʻquv avtomototransport vositalaridan foydalanishga yoʻl qoʻyiladi. Oʻquv avtomototransport vositalari uning mulkdori boʻlgan oʻquv tashkiloti yoki undan ijara shartnomasi asosida foydalanayotgan shaxslar tomonidan davlat taʼlim talablariga muvofiq saqlanishi shart. 22. Oʻquv tashkilotining hamda ijara shartnomasi asosida foydalanilayotgan avtomototransport vositalari yonilgʻi-moylash materiallari, ehtiyot qismlar va boshqa asbob-uskunalar bilan tashkilot tomonidan taʼminlanishi shart. 23. Oʻquv tashkilotiga qarashli va ijara shartnomasi asosida foydalanilayotgan barcha oʻquv avtomototransport vositalari belgilangan tartibda YHXBning RvaIOBda roʻyxatdan oʻtkaziladi. 231. Oʻquv tashkilotlari oʻquv guruhlarini roʻyxatga olishni, hisobini yuritishni, oʻquv guruhlaridagi haydovchilikka nomzodlarni identifikatsiya qilish orqali ularning taʼlim jarayonidagi ishtirokini (davomatini) uzluksiz nazorat qilishni, yakuniy imtihonlarning shaffof oʻtkazilishi va natijalarining xolisonaligini nazorat qilishni, haydovchilikka nomzodlar, ularga haydovchilarni tayyorlash (qayta tayyorlash) oʻquv dasturi boʻyicha oʻqishni tamomlaganligi haqidagi beriladigan yagona namunadagi elektron tasdiqnoma toʻgʻrisida elektron maʼlumotlar bazasini yuritishni taʼminlovchi moddiy-texnik bazaning mavjud boʻlishi hamda Davlat yoʻl harakati xavfsizligi xizmati (keyingi oʻrinlarda — DYHXX) avtomatlashtirilgan Yagona axborot tizimiga ushbu maʼlumotlarni real vaqt rejimida kiritib borish imkoniyati yaratilgan boʻlishi shart. 24. Oʻquv tashkilotining avtomototransport vositalari va shahar elektr transporti vositalari haydovchilarini tayyorlash va qayta tayyorlash yakuni boʻyicha bitirish imtihonlarini ijobiy topshirgan nomzodlar milliy haydovchilik guvohnomasini olish uchun imtihonlar topshiradi. Haydovchilarning malaka oshirish kurslarida bilimlarni oʻzlashtirishini aniqlash uchun oʻquv tashkilotida yakuniy imtihonlar animatsiya effektlariga ega boʻlgan test dasturida qabul qilinadi. Oʻquv tashkilotida avtomototransport vositalari va shahar elektr transporti vositalari haydovchilarini tayyorlash va qayta tayyorlash yakuni boʻyicha bitiruvchilardan birinchi tibbiy yordam koʻrsatish, bemorni toʻgʻri transportirovka qilish koʻnikmalari yuzasidan amaliy imtihonlar qabul qilinadi. Birinchi tibbiy yordam koʻrsatish boʻyicha amaliy imtihonlarning mezonlari Oʻzbekiston Respublikasi Sogʻliqni saqlash vazirligi tomonidan belgilanadi. 25. Yakuniy nazorat va sinovlarni tashkil qilish va oʻtkazish avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish bilan shugʻullanuvchi oʻquv tashkilotlari yoki ularning muvofiqlashtiruvchi va yuqori tashkilotlari tomonidan ishlab chiqilgan va tasdiqlangan yoʻriqnomalarda belgilanadi. Oʻquv tashkilotida imtihonlarni qabul qilish uchun rahbar buyrugʻi bilan rais va ikki kishidan iborat imtihon komissiyasi tuziladi. Qoʻshimcha ravishda komissiya aʼzolari tarkibiga oʻqituvchilar, instruktorlar, agar haydovchilar tashkilot uchun tayyorlanayotgan boʻlsa, shu tashkilotning vakili ham kiritilishi mumkin. 26. Imtihonlarga qoʻyiladigan nomzodlar tasdiqlangan oʻquv rejasi va fanlarning oʻquv dasturlarini toʻliq tugatgan va barcha fanlardan ijobiy yakunlovchi baholar olgan boʻlishlari kerak. Nomzodlarning nazariy fanlardan olgan bilimi besh ballik baho mezoni bilan, amaliy egallagan mahorati va tajribasi “topshirdi” yoki “topshirmadi” mezoni bilan baholanadi. 27. Barcha toifadagi avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish boʻyicha oʻquv guruhlarining nazariy imtihonlari tasdiqlangan imtihon savollari asosida oʻtkaziladi. 28. Imtihonlar natijasi haqida imtihon komissiyasi raisi va aʼzolari tomonidan bayonnoma tuziladi, oʻquv tashkilotining rahbari tomonidan imzolanadi hamda muhr bilan tasdiqlanadi. Avtomototransport vositalari va shahar elektr transporti vositalari haydovchilarini tayyorlash va qayta tayyorlash imtihon komissiyasi bayonnomalarining saqlanish muddati — 5 yil. 29. Oʻquv tashkilotida avtomototransport vositalari va shahar elektr transporti vositalari haydovchilarini tayyorlash va qayta tayyorlash boʻyicha taʼlimni tugatib, imtihonlardan muvaffaqiyatli oʻtgan nomzodlarga oʻquv tashkiloti tomonidan imtihon komissiyasi bayonnomasiga asosan taʼlimni bitirganlik haqidagi ushbu Nizomga 1-ilovaga muvofiq yagona namunadagi elektron tasdiqnoma shakllantiriladi. Oʻquv tashkilotini avtomototransport vositalari va shahar elektr transporti vositalari haydovchilarining malakasini oshirish dasturi boʻyicha tugatib, imtihonlardan muvaffaqiyatli oʻtgan nomzodlarga imtihon komissiyasi bayonnomasiga asosan ushbu Nizomga 2-ilovada keltirilgan namunadagi “Avtotransport vositalari haydovchilarining malaka oshirgani toʻgʻrisida”gi sertifikat oʻquv tashkiloti tomonidan elektron shaklda beriladi. 291. Yagona namunadagi elektron guvohnomalar oʻquv tashkilotlari tomonidan avtomototransport vositalari va shahar elektr transporti vositalari haydovchilarini tayyorlash va qayta tayyorlash boʻyicha taʼlimni tugatib, imtihonlardan muvaffaqiyatli oʻtgan nomzodlarning maʼlumotlari asosida DYHXX Yagona axborot tizimining “e-avtotaʼlim.uz” moduli (keyingi oʻrinlarda — “e-avtotaʼlim.uz” moduli) orqali avtomatik ravishda shakllantiriladi. Yagona namunadagi elektron guvohnoma avtomototransport vositalarini boshqarish huquqini beruvchi milliy haydovchilik guvohnomasini olish uchun nazariy va amaliy imtihonlar oʻtkazish bilan bogʻliq davlat xizmatlarini koʻrsatuvchi tadbirkorlik subyektlariga “e-avtotaʼlim.uz” moduli orqali real vaqt rejimida avtomatik tarzda taqdim etiladi. Yagona namunadagi elektron tasdiqnomalar uchun yigʻim undirilmaydi. Yagona namunadagi elektron tasdiqnomalar hisobi “e-avtotaʼlim.uz” moduli orqali DYHXX tomonidan amalga oshiriladi. 30. Avtomototransport vositalari va shahar elektr transporti vositalari haydovchilarini tayyorlash, qayta tayyorlash boʻyicha taʼlimni tugatganlik haqidagi guvohnoma va avtotransport vositalari haydovchilarining malaka oshirgani toʻgʻrisidagi sertifikat avtomototransport vositalari va shahar elektr transporti vositalarini boshqarish huquqini bermaydi. 31. Oʻquv guruhlarining hujjatlari va imtihon komissiyasi bayonnomasi belgilangan muddatgacha oʻquv tashkilotida saqlanadi. 1. Vazirlar Mahkamasining “Avtomototransport vositalari haydovchilarini tayyorlash, qayta tayyorlash va ularning malakasini oshirish tizimini takomillashtirish chora-tadbirlari toʻgʻrisida” 2018-yil 23-fevraldagi 139-son qarorida: a) 1-banddagi “1-iyundan” soʻzlari “1-avgustdan” soʻzlari bilan almashtirilsin; b) 2-ilovada: 4-band oʻz kuchini yoʻqotgan deb hisoblansin; 8-banddagi “1-iyundan” soʻzlari “1-avgustdan” soʻzlari bilan almashtirilsin. 1. Vazirlar Mahkamasining “Oʻzbekiston Respublikasida avtomototransport vositalarini va shahar elektr transporti vositalarini boshqarish huquqini berish, haydovchilarni tayyorlash va qayta tayyorlash tartibini takomillashtirish choralari toʻgʻrisida” 2006-yil 2-avgustdagi 156-son qarori (Oʻzbekiston Respublikasi QHT, 2006-y., 31-32-son, 317-modda). 2. Vazirlar Mahkamasining “Vazirlar Mahkamasining “Oʻzbekiston Respublikasida avtomototransport vositalarini boshqarish huquqini berish, haydovchilarni tayyorlash va qayta tayyorlash tartibini takomillashtirish choralari toʻgʻrisida” 2006-yil 2-avgustdagi 156-son qaroriga oʻzgartirish va qoʻshimchalar kiritish haqida (Oʻzbekiston Respublikasi Prezidentining 2010-yil 19-avgustdagi PQ-1392-son qarori)” 2010-yil 31-dekabrdagi 325-son qarori (Oʻzbekiston Respublikasi QT, 2010-y., 12-son, 76-modda). 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Huquqbuzarliklar profilaktikasi va jinoyatchilikka qarshi kurashish tizimini yanada takomillashtirish chora-tadbirlari toʻgʻrisida” 2017-yil 14-martdagi PQ-2833-son qarori)” 2017-yil 20-dekabrdagi 1001-son qaroriga ilovaning 16-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasining turizm sohasini jadal rivojlantirishni taʼminlash chora-tadbirlari toʻgʻrisida” 2016-yil 2-dekabrdagi PF-4861-son Farmoni hamda Yoʻl harakati toʻgʻrisidagi konvensiya (Vena, 1968-yil 8-noyabr)” 2018-yil 19-yanvardagi 35-son qaroriga ilovaning 2-bandi (Oʻzbekiston Respublikasi QHT, 2018-y., 4-son, 73-modda).